Наредба № 15 от ......... 2018 г.

за аеронавигационното информационно обслужване

#### Г л а в а п ъ р в а ОБЩИ РАЗПОРЕДБИ ЗА АЕРОНАВИГАЦИОННОТО ИНФОРМАЦИОННО ОБСЛУЖВАНЕ

#### Раздел I Отговорности и функции

Чл. 1. (1) С тази наредба се определят:

1. условията и редът за осъществяване на аеронавигационно информационно обслужване (АИО) за осигуряване на аеронавигационни данни и аеронавигационна информация, необходими за безопасността, редовността, икономичността и ефективността на международната въздушна навигация при глобално управление на въздушното движение по екологично устойчив начин;

2. изискванията, относно качеството на аеронавигационните данни и аеронавигационната информация по отношение на точност, разрешаваща способност и интегритет;

3. редът, правилата и сроковете за предоставяне на аеронавигационни данни и аеронавигационна информация за нуждите на аеронавигационното информационно осигуряване на полетите.

(2) Тази наредба се отнася до:

1. доставчиците на аеронавигационно обслужване (ДАНО);

2. собствениците и операторите на летища и вертолетни летища;

3. собствениците и операторите на летателни/вертолетни площадки;

4. юридически лица, които предоставят обслужване по изготвяне и предоставяне на първични данни от измервания/ наблюдения, услуги по изработване на процедури, електронни данни за терен и електронни данни за препятствия.

(3) Тази наредба отразява прилаганите в Република България стандарти и препоръчителни практики от Приложение 15 към Конвенцията за международно гражданско въздухоплаване, ратифицирана с Указ № 596 от 4.08.1966 г. на Президиума на НС за присъединяване (ДВ, бр. 62 от 1966 г.), (обн., ДВ, бр. 55 от 1994 г., изм., бр. 104 от 2003 г., бр. 82 от 2005 г.).

Чл. 2. (1) Главна дирекция „Гражданска въздухоплавателна администрация“ (ГД „ГВА“) издава на основание член 4 от Регламент (ЕС) 1035/2011 сертификат на Държавно предприятие „Ръководство на въздушното движение“ (ДП „РВД“) за доставчик на аеронавигационно обслужване (ДАНО), включващо предоставянето на аеронавигационно информационно обслужване.

(2) Държавно предприятие „Ръководство навъздушното движение“ преди разпространение на аеронавигационните данни и аеронавигационната онформация ги предоставя за одобрание от ГД „ГВА“.

Чл. 3.(1) Държавно предприятие „Ръководство навъздушното движение“ носи отговорност за предоставяне на аеронавигационни данни и аеронавигационна информация за цялата територия на Република България и за акваторията на Черно море за която страната е поела отговорност за обслужване на въздушното движение (ОВД).

(2) Главна дирекция „Гражданска въздухоплавателна администрация“ упражнява надзор на процеса по предоставяне на аеронавигационни данни и аеронавигационна информация по ал. 1.

Чл. 4 (1) Лицата, посочени в чл. 1 ал. 2, отговарят за пълнотата, своевременността и качеството на предоставяните от тях аеронавигационни данни и аеронавигационна информация, в съответствие с изискванията по глава втора, раздел II.

(2) Главна дирекция „Гражданска въздухоплавателна администрация“ осигурява постигането на организационни договорености между лицата по чл. 1, ал. 2.

Чл. 5. (1) Лицата по чл. 1, ал. 2 са длъжни своевременно да предоставят на ДП „РВД“ на хартиен и/или електронен носител аеронавигационни данни и аеронавигационна информация за публикуване в интегрирания аеронавигационен информационен пакет, в съответствие със спецификациите за множествата от данни, посочени в приложение I на Регламент (ЕС) № 73/2010 на Комисиятаот 26 януари 2010 година за определяне на изисквания относно качеството на аеронавигационните данни и аеронавигационната информация за единното европейско небе (ОВ L 23 2010) (Регламент (ЕС) № 73/2010)

(2) При необходимост ДП „РВД“ може да изиска от лицата по ал. 1 допълване на първоначално предоставените аеронавигационни данни и аеронавигационна информация.

Чл. 6. (1) Доставчикът на аеронавигационните данни и аеронавигационната информация извърша сбор и разпространение на информацията чрез структорно звено „Аеронавигационно информационно обслужване“ и структорно звено „NOTAM“

(2) Структорно звено „Аеронавигационно информационно обслужване“ при ДП „РВД“ отговаря за предоставяне аеронавигационните данни и аеронавигационната информация, необходими за безопасността, редовността или ефективността на въздушната навигация във форма, подходяща за използване от общността за управление на въздушното движение (УВД), включително и от:

1. персонала, свързан с изпълнението на полетите, включващ екипажите на въздухоплавателните средства, службата за обработка на полетни данни и планиране на полетите и авиационните тренажори;

2. органите за обслужване на въздушното движение;

3. органа, отговорен за осигуряване на полетно-информационно обслужване;

4. службите, отговорни за предоставянето на предполетна информация.

Забележка : Описание на общност за УВД се съдържа в документ на Международната организация за гражданско въздухоплаване (ИКАО) “Global ATM Operational Concept“ (Doc 9854).

Чл. 7. (1) Структорно звено „Аеронавигационно информационно обслужване“ при ДП „РВД“ получава, проверява, събира, редактира, форматира, публикува/съхранява и разпространява аеронавигационни данни и аеронавигационна информация за цялата територия на Република България, включително и за въздушното пространство над открито море или с неустановен суверенитет, където Република България е поела отговорност за ОВД.

(2) Структорно звено „Аеронавигационно информационно обслужване“ при ДП „РВД“ може да извършва и функции по съставяне на аеронавигационни данни и аеронавигационна информация.

(3) Аеронавигационните данни и аеронавигационната информация се предоставят под формата на интегриран аеронавигационен информационен пакет.

Чл. 8. На международните летища за обществено ползване, които не оперират 24 часа в денонощието, аеронавигационно информационно обслужване се осигурява за времето на полет на всички въздухоплавателни средства в района на отговорност, включително поне два часа преди началото на полета и два часа след края му. По искане на летищния оператор аеронавигационно обслужване се осигурява и по всяко друго време.

Чл. 9. Държавно предприятие „Ръководство на въздушното движение“ получава аеронавигационни данни и аеронавигационна информация, необходими за предполетното информационно обслужване и за удовлетворяване потребностите от информация по време на полет и от:

1. службите за аеронавигационно информационно обслужване на други държави;

2. други достъпни източници.

Чл. 10. (1) Аеронавигационни данни и аеронавигационна информация, получени от източниците по чл. 9, т. 1, се разпространяват само с ясно посочване на източника.

(2) Аеронавигационни данни и аеронавигационна информация, получени от източниците по чл. 9, т. 2, се проверяват от ДП „РВД“ преди да бъдат разпространени, а при невъзможност да се проверят се указва, че аеронавигационните данни и аеронавигационната информация не са проверени.

Чл. 11.Държавно предприятие „Ръководство на въздушното движение“, при поискване, предоставя своевременно на службите за аеронавигационно информационно обслужване на други държави нужните им аеронавигационни данни и аеронавигационна информация, необходими за безопасността, редовността или ефективността на въздушната навигация съгласно чл. 6.

#### Раздел II Общи отправни системи за въздушната навигация

Чл. 12. (1) Световната геодезична система - 1984 (WGS-84), се използва като хоризонтална (геодезична) отправна система за нуждите на международната въздушна навигация и публикуването на географски координати (указващи северна ширина и източна дължина) се изразява спрямо геодезичния референтен датум на тази система.

(2) Географски координати от други системи, трансформирани към система WGS-84, чиято точност преди или след трансформацията не отговаря на изискванията на Наредба № 11 от 1999 г. за обслужване на въздушното движение във въздушното пространство на Република България (обн., ДВ. бр. 50 от 1999 г.) и Наредба № 14 от 2012г. за летищата и летищното осигуряване (обн., ДВ. бр. 86 от 2012 г.), се обозначават със звездичка „(\*)“.

(3) Степента на разрешаващата способност на публикуваните географски координати трябва да съответства на изискванията, посочени в таблица 1 на приложение № 1 и приложение № 2, а степента на разрешаващата способност на географските координати на картите трябва да съответства на изискванията съгласно Наредба № 4 от 2007 г. за аеронавигационните карти (обн., ДВ, бр. 47 от 2007 г.).

Чл. 13. (1) Вертикална отправна система за международна въздушна навигация е система с начало средното морско ниво (MSL), определяща гравитационно зависими относителни височини (превишения) спрямо повърхност, наречена геоид.

(2) Като глобален гравитационен модел на вертикалната отправна система се използва земен гравитационен модел (EGM - 96), съдържащ дълговълнови данни за гравитационното поле до порядък 360°.

(3) На тези географски позиции, където точността на EGM-96 не удовлетворява изискванията за точност за превишение и вълна на геоида съгласно Наредба № 14 от 2012 г. за летищата и летищното осигуряване, на базата на данни на EGM-96 се разработват и използват регионални, национални или местни модели на геоида, съдържащи данни с висока разрешаваща способност (късовълнови) за гравитационното поле. Когато се използва модел на геоида, различен от ЕGM-96, в сборника аеронавигационна информация и публикация (АИП) се публикува описание на използвания модел заедно с необходимите параметри за преобразуване на относителната височина от този модел към ЕGM-96.

(4) В допълнение към превишението спрямо средното морско ниво (геоида) за позициите, посочени в приложение № 2, в сборника АИП се публикува и вълната на геоида (по отношение на елипсоида на WGS-84).

(5) Степента на разрешаващата способност на публикуваното превишение и вълната на геоида трябва да съответства на изискванията посочени в таблица 2 на приложение № 1 и приложение № 2 , а степента на разрешаващата способност на превишението и вълната на геоида в картите трябва да съответства на изискванията на Наредба № 4 от 2007 г. за аеронавигационните карти.

Чл. 14. (1) Като отправна система за време в гражданската авиация се използва Григорианския календар и универсалното координирано време (UTC).

(2) Всяка стойност, свързана с координатата за време, е временна позиция, измерена по отношение на отправната система за времето.

(3) Когато за някои приложения се използва различна отправна система за време, в сборника АИП се публикува описание на системата или се цитира документа, който описва тази отправна система за време.

#### Раздел III Общи изисквания

Чл. 15. Всеки елемент от интегрирания аеронавигационен информационен пакет за международно разпространение съдържа текст на английски език.

Чл. 16. Географските имена се изписват с буквите от латинската азбука и в съответствие с Наредба № 3 от 2006 г. за транслитерация на българските географски имена на латиница (обн., ДВ. бр. 94 от 2006 г.).

Чл. 17. Мерните единици, използвани в процесите на генериране, обработка и разпространение на аеронавигационни данни и аеронавигационна информация, се посочват съгласно Наредба № 5 от 1999г. за измервателните единици в гражданската авиация (обн., ДВ. бр. 77 от 1999 г.).

Чл. 18. В аеронавигационното информационно обслужване се използват съкращенията на ИКАО, когато е възможно и когато това води до улесняване разпространението на аеронавигационните данни и аеронавигационната информация.

#### Раздел IV Обмен на аеронавигационни данни и аеронавигационна информация

Чл. 19. (1) Елементите на интегрирани аеронавигационни информационни пакети от чуждестранни служби за аеронавигационно информационно обслужване се събират от ДП „РВД“.

(2) Държавно предприятие „Ръководство на въздушното движение“ отговаря на запитвания и изпълнява заявки за елементи на интегрирания аеронавигационен информационен пакет, издаван от Република България.

Чл. 20. Структорно звено „NOTAM“ е оперативна служба на 24 h режим на работа, организирана от ДП „РВД“, която получава, обработва, съхранява и разпространява NOTAM съобщения от името на Република България.

Чл. 21. Структорно звено „Аеронавигационно информационно обслужване“ при ДП „РВД“ установява контакт с чуждестранни служби за аеронавигационно информационно обслужване за улесняване на обмена на аеронавигационни данни и аеронавигационна информация.

Чл. 22. (1) При поискване от служба за аеронавигационно информационно обслужване на държава - членка на ИКАО, се предоставя по взаимна договореност между държавите един екземпляр от всеки елемент на интегрирания аеронавигационен информационен пакет.

(2) Обменът на повече от един екземпляр от елементите на интегрирания аеронавигационен информационен пакет и на други аеронавигационни документи се извършва по взаимно съгласие между държавите - членки на ИКАО.

(3) Предоставянето на аеронавигационни данни и аеронавигационна информация, включващо елементите на интегрирания аеронавигационен информационен пакет и на други аеронавигационни документи на държави, които не са членки на ИКАО и на други организации, се извършва по договореност между страните.

**Раздел V  
 Възстановяване на разходи за аеронавигационно информационно обслужване**

Чл. 23. (1) Разходите по събиране и обработване на аеронавигационни данни и аеронавигационна информация се включват при определяне на таксите по чл. 120, ал. 2 от Закона за гражданското въздухоплаване

(2) Цената за предоставяне на конкретен аеронавигационен информационен продукт на хартиен или електронен носител се определя на базата на разходите за отпечатване и окомплектоване на хартиените копия или за изготвяне на електронния носител и за тяхното разпространение.

#### Раздел VI

#### Авторско право

Чл. 24. Всеки елемент на интегрирания аеронавигационен информационен пакет или друг аеронавигационнен продукт на Република България, е със защитено авторско право съгласно законодателството на Република България. Елемент на интегрирания аеронавигационен информационен пакет или друг аеронавигационнен продукт предоставен по реда на глава първа, раздел IV, се предоставя на трета страна, само при условие, че същата е уведомена, че продуктът е със защитени авторски права и същите са подходящо обявени.

#### Г л а в а втора АЕРОНАВИГАЦИОНЕН ИНФОРМАЦИОНЕН МЕНИДЖМЪНТ

#### Раздел I Изисквания към управлението на информацията. Проверка и потвърждаване на аеронавигационните данни и аеронавигационната информация.

Чл. 25. Средствата за управление на информацията и процесите, установени от ДП „РВД“ трябва да бъдат достатъчни за осигуряване на навременното събиране, обработка, съхранение, интегриране, обмен и разпространение на аеронавигационните данни и аеронавигационната информация с гарантирано качество в системата за управление на въздушното движение.

Чл. 26. Държавно предприятие „Ръководство на въздушното движение“ проверява аеронавигационните данни и аеронавигационната информация за публикуване, като част от интегрирания аеронавигационен информационен пакет, с цел гарантиране на пълнотата и точността им преди разпространение.

#### Раздел II Спецификация за качество на аеронавигационните данни

Чл. 27. (1) Степента на точност на аеронавигационните данни е съгласно изискванията на Наредба № 11 от 1999 г. за обслужване на въздушното движение във въздушното пространство на Република България и Наредба № 14 от 2012г. за летищата и летищното осигуряване.

(2) Определят се следните данни за местоположение, съгласно изискванията на ал. 1:

1. измерени точки (праг на пистата за излитане и кацане (ПИК), местоположения на навигационни средства и др.);

2. изчислени точки (математически пресмятания на базата на известни измерени точки или на точки в пространството, контролни точки и др.);

3. обявени точки (точките по границата на района за полетна информация - FIR и др.).

Чл. 28. (1) Степента на разрешаващата способност на публикуваните аеронавигационни данни трябва да съответства на изискванията, посочени в приложение № 1 и приложение № 2.

(2) Разрешаващата способност на характеристиките на данните, съдържащи се в база данни, трябва да бъде съобразена с изискванията за качество на данните.

Чл. 29. Нивото на интегритет на аеронавигационните данни трябва да съответства на изискванията, посочени в таблици от 1 до 5 на приложение № 1.

Чл. 30. (1) Лицата по чл. 1, ал. 2, предоставящи аеронавигационни данни, осигуряват нивото им на интегритет от момента на измерването или изготвянето им до предоставянето им за публикация от структорно звено „Аеронавигационно информационно обслужване“ при ДП „РВД“.

(2 Структорно звено „Аеронавигационно информационно обслужване“ при ДП „РВД“ осигурява запазването на нивото на интегритет на аеронавигационните данни от момента на получаването им до изпращането им на крайния потребител.

(3) При одобрение и проверка на данните в зависимост от приложеното ниво на интегритет трябва да се спазват следните изисквания:

1. за рутинни данни: да се избягва изкривяване на данните през целия процес на обработката им;

2. за съществени данни: да се осигури липса на изкривени данни на всеки един етап от цялостния процес. Могат да се включват и допълнителни процеси, с цел определяне на потенциалния риск в цялата система и последващо осигуряване на интегритет на данните на съответния етап;

3. за критични данни: да се гарантира липсата на изкривени данни на всеки един етап от цялостния процес. Включват се допълнителни процеси за осигуряване на интегритета, с цел пълното смекчаване на последици, породени от грешки, открити чрез задълбочен анализ на цялостната архитектура на системата като потенциални рискове за интегритета на данните (например чрез облитане).

(4) Разпространението на аеронавигационни данни и аеронавигационна информация до потребителите се осъществява по следните методи:

1. физическо разпространение - метод, при който предоставянето на аеронавигационни данни и аеронавигационна информация се осъществява чрез доставка на физически носител, посредством пощенска или подобна услуга;

2. директно електронно разпространение - метод, при който предоставянето на аеронавигационни данни и аеронавигационна информация се осъществява автоматично чрез електронна връзка между ДП „РВД“ и потребителя.

**Раздел III**

**Метаданни**

Чл. 31. (1) При обработка и обмен на аеронавигационни данни се събират метаданни.

(2) Метаданните се събират от момента на измерване или създаване на данните до тяхното предоставяне на следващ потребител.

(3) Събираните метаданни включват:

1. името на организацията или структурата, изпълняваща, каквато и да е дейност по създаване, предаване или промяна на данните;

2. изпълнената дейност;

3. датата и часа на изпълнение на дейността.

**Раздел IV**

**Защита на данните**

Чл. 32. Аеронавигационните данни и бази данни трябва да бъдат защитени в съответствие с техники за откриване на грешки, за защита и техники за удостоверяване.

**Раздел V**

**Внедряване на автоматизация**

Чл. 33. В аеронавигационното информационно обслужване се внедрява автоматизация за подобряване своевременността, качеството, ефективността и икономичността на същото.

Чл. 34. Когато аеронавигационни данни и аеронавигационна информация са предоставени в различни формати, се въвежда обработка, осигуряваща съвместимост на данните и информацията от различните формати.

**Раздел VI**

**Система за управление на качеството**

Чл. 35. (1) Лицата по чл. 1, ал. 2 въвеждат и поддържат система за управление на качеството в съответствие с Приложение ІV, част А и Приложение VII, част А от Регламент (ЕС) № 73/2010.

(2) Държавно предприятие „Ръководство на въздушното движение“ въвежда и поддържа система за управление на качеството, включваща процесите, необходими за прилагане на управление на качеството за всички дейности по чл. 7, ал. 1 и 2.

(3) Управлението на качеството трябва да може да се демонстрира за всеки етап от съставянето до разпространението на аеронавигационните данни и аеронавигационната информация.

(4) Внедрената система за управление на качество трябва да е в съответствие със стандартите за качество от серията 9000 на Международната организация по стандартизация (ISO) и да бъде сертифицирана от акредитирана организация.

(5) В рамките на внедрената система за управление на качеството, ДП „РВД“ предприема действия, назначеният персонал, да притежава необходимите професионална компетентност и свързаните с нея знания, умения и способности, необходими за изпълнение на заеманата длъжност, като съхранява документацията за потвърждаване на квалификацията му.

(6) Държавно предприятие „Ръководство на въздушното движение“ предприема действия за прилагане на установените от системата за управление на качеството процедури, които осигуряват проследяването на аеронавигационната информация до нейния първоизточник, така че да могат да бъдат коригирани неточности на данните или грешки, тяхното откриване при използване, тяхното коригиране и информация на заинтересованите ползватели.

(7) Въведената система за управление на качеството трябва да гарантира на ползвателите, че разпространяваните аеронавигационни данни и аеронавигационна информация отговарят на установените изисквания за качество на данните (точност, разрешаваща способност и интегритет) и за проследяването на аеронавигационните данни, установявайки съответни процедури за всеки етап от процеса на обработка на данните. Системата трябва да гарантира спазване на предвидените срокове за въвеждане на аеронавигационни данни и предварително установените дати за разпространение на аеронавигационната информация съгласно чл. 114 и 115.

(8) Демонстрирането на съответствие на изискванията за качество с внедрената система за качество се осъществява чрез одит от ГД „ГВА“.

(9) При проверка и констатиране на несъответствие се определя причината и се предприемат действия за отстраняването й без неоправдано забавяне.

(10) Всички забележки от одита и предприетите действия за отстраняването им се документират.

**Раздел VII**

**Човешки фактор**

Чл.36 (1) При съставянето, обработката и разпространението на аеронавигационните данни и аеронавигационната информация трябва да се отчитат всички аспекти на човешкият фактор, способстващ за оптималното им използване.

(2) При взаимодействие между хората при обмен на аеронавигационни данни и аеронавигационна информация се обръща особено внимание на интигритета на информацията и при откриване на рискове за интигритета се предприемат съответните действия от лицето открило нарушенията на интигритета за тяхното отстраняване.

**Г л а в а трета  
СБОРНИК „АЕРОНАВИГАЦИОННА ИНФОРМАЦИЯ И ПУБЛИКАЦИЯ” (Сборник АИП)**

#### Раздел I Съдържание

Чл. 37. (1) Сборник АИП съдържа наличната аеронавигационна информация за страната съгласно приложение № 2 и същата трябва да е в съответствие с изискванията на ИКАО.

(2) Сборник АИП е основен източник за постоянна аеронавигационна информация и информация за временни промени с дългосрочен характер.

(3) Основната задача на сборник АИП е да удовлетвори в международен мащаб изискванията за обмен на дългосрочна аеронавигационна информация, която е от особена важност за въздушната навигация.

Чл. 38. Сборник АИП се състои от три части, съответно с раздели и подраздели, обозначени по един и същи начин с цел стандартизирано съхранение и извличане на електронни данни и текуща информация за обектите във вида, посочен в приложение № 2.

Чл. 39. Част първа на сборник АИП „Общи положения (GEN)“, съдържа:

1. службите, отговорни за аеронавигационните средства, обслужване или процедури, посочени в сборник АИП;

2. общите условия, при които това обслужване или средства са достъпни за международно използване;

3. списък на съществените различия между националните правила и процедури на Република България, предоставени от ГД „ГВА“, и съответните стандарти, препоръчителни практики и процедури на ИКАО във форма, която би позволила тяхното бързо установяване;

4. избора на Република България, когато различията между националните правила и процедури и съответните ИКАО стандарти, препоръчителни практики и процедури предвиждат алтернативен вариант на действие, одобрен и предоставен от ГД „ГВА“.

Чл. 40. (1) В сборник АИП се публикуват аеронавигационни карти, изготвени в съответствие с изискванията на ИКАО.

(2) Картите по ал. 1 за международни летища и международни вертолетни летища се предоставят при наличност, както следва:

1. карта на летище/вертолетно летище - ИКАО;

2. карта за летищно наземно движение - ИКАО;

3. карта на летищните препятствия тип „А“ - ИКАО;

4. карта на летищен терен и препятствия - ИКАО;

5. карта за паркиране и присъединяване - ИКАО;

6. карта на района - ИКАО;

7. карта на минимални абсолютни височини при използване на средства за обзор - ИКАО;

8. карта за подход по прибори - ИКАО;

9. карта на местността за точен подход по прибори - ИКАО;

10. карта на стандартни схеми за долитане по прибори (STAR) - ИКАО;

11. карта на стандартни схеми за отлитане по прибори (SID) - ИКАО;

12. карта за визуален подход - ИКАО.

Чл. 41. При допълване или заместване на таблици или текст в сборник АИП, при възможност, се използват карти или диаграми.

#### Раздел II Общи изисквания

Чл. 42. Сборник АИП е самостоятелен документ, в чието съдържание не се повтаря информация.

Чл. 43. Сборник АИП се публикува с подменящи се страници.

Чл. 44. В сборник АИП на всяка страница е отбелязана дата, съдържаща деня, името на месеца и годината на публикацията или на влизането в сила на информацията.

Чл. 45. (1) Сборник АИП съдържа контролен лист, в който се включват номерата на страниците му и/или наименованията на картите, валидната дата на всяка страница и датата на публикуване на контролния лист.

(2) Контролният лист се преиздава редовно за подпомагане на потребителите да поддържат актуалността на сборник АИП.

Чл. 46. В сборник АИП на всяка страница се указва:

1. наименованието на сборника;

2. територията, за която се отнася, при необходимост;

3. обозначението „Република България“ и ДП „РВД“, който изготвя сборника;

4. номерата на страниците или наименованието на картите;

5. степента на достоверност при информация, която поражда съмнение.

Чл. 47. (1) Размерите на страниците на сборник АИП са 210 x 297 mm.

(2) При необходимост се използват и страници с по-големи размери, които се сгъват до указаните в ал. 1.

Чл. 48. Всички промени в сборник АИП или нова информация на преиздадени страници се обозначават с ясен символ и/или анотация и/или чрез зачертаване на отменен текст и/или чрез оцветяване на фона на нов текст, където е приложимо.

Чл. 49. Важните оперативни промени в сборник АИП се публикуват съгласно процедурите за регулиране и контрол на аеронавигационната информация (AIRAC) и се обозначават ясно със съкращението „AIRAC“.

Чл. 50. (1) Сборник АИП се изменя или преиздава периодично, като се гарантира неговата актуалност.

(2) Поправки в сборник АИП се извършват чрез подмяна на страниците.

(3) По изключение могат да се правят ръчни поправки или забележки в сборник АИП.

(4) Периодичността по ал. 1 се упоменава в сборник АИП, част 1 “Общи положения (GEN)“.

#### Раздел III Изисквания към поправките на сборник АИП

Чл. 51. Постоянните промени в сборник АИП се публикуват като АИП поправки.

Чл. 52. Всяка АИП поправка се обозначава с пореден номер.

Чл. 53. Всяка страница от АИП поправката, включително и заглавната страница, съдържа датата на публикуване.

Чл. 54. Всяка страница от AIRAC АИП поправка, включително и заглавната страница, на сборник АИП съдържа датата на влизане в сила на публикацията.

Чл. 55. Всяка АИП поправка съдържа препратка към серийните номера на елементите от интегрирания аеронавигационен информационен пакет, които са включени в нея.

Чл. 56. Заглавната страница на AIRAC АИП поправката съдържа кратко резюме на информацията, включена в поправката.

Чл. 57. Съобщение „NIL“ се съставя и разпространява, когато AIRAC АИП поправката няма да се публикува през определения интервал или на датата на издаване.

#### Раздел IV Изисквания към АИП добавките.

Чл. 58. Временни промени с продължителен характер (най-малко три месеца) и кратковременна информация, която съдържа обширен текст и/или графика, се публикуват като АИП добавка.

Чл. 59. Всяка АИП добавка има пореден номер за съответната календарна година.

Чл. 60. Страниците на АИП добавките се съхраняват в сборник АИП, докато информацията в тях е валидна.

Чл. 61. При наличие на грешка или при промяна в периода на валидност на АИП добавка, се публикува нова заместваща АИП добавка.

Забележка: Когато няма налично достатъчно време за публикуване на нова заместваща АИП добавка, се публикува NOTAM съобщение.

Чл. 62. Всяка АИП добавка, която замества NOTAM съобщение, включва препратка към серията и номера на това NOTAM съобщение.

Чл. 63. (1) Контролен лист на валидните АИП добавки се публикува веднъж в месеца.

(2) Информацията по ал. 1 се разпространява чрез ежемесечно публикуван списък на валидните NOTAM съобщения.

Чл. 64. Страниците на АИП добавките са оцветени в жълто.

Чл. 65. Страниците на АИП добавките се поставят най-отпред в сборник АИП.

**Раздел V  
Разпространение на елементите на интегрирания аеронавигационен информационен пакет**

Чл. 66. Сборник АИП, както и всички поправки и добавки в него, се разпространяват по най-бърз начин до абонатите на български аеронавигационни публикации.

Чл. 67. (1) Структорно звено „Аеронавигационно информационно обслужване“ при ДП „РВД“ публикува и разпространява сборник АИП на Република България на хартиен и електронен носител.

(2) В допълнение към разпространението по ал. 1, структорно звено „Аеронавигационно информационно обслужване“ при ДП „РВД“ предоставя за справка сборник АИП на Република България на страницата си в интернет, както и в Европейската AIS база данни (EAD).

**Раздел VI  
Електронен АИП**

Чл. 68. Структорно звено „Аеронавигационно информационно обслужване“ при ДП „РВД“ може да предоставя сборник АИП с публикувани към него АИП поправки, АИП добавки и циркуляри за аеронавигационна информация, във формат, позволяващ визуализация на монитор, както и принтиране на хартия. Такъв електронен документ се нарича електронен АИП (еАИП) и може да бъде базиран на формат, позволяващ обмен на данни в цифров вид.

#### Г л а в а четвърта NOTAM СЪОБЩЕНИЕ

#### Раздел I Изготвяне

Чл. 69. (1) NOTAM съобщение се изготвя и публикува своевременно, когато информацията, която трябва да се разпространи е:

1. с временен характер и кратка продължителност; или

2. за важни оперативни промени с постоянен характер, постъпили в кратки срокове; или

3. за временни промени с голяма продължителност, информацията за които е постъпила в кратки срокове.

(2) NOTAM съобщение не се изготвя и публикува за обширен текст и/или графика.

Чл. 70. (1) NOTAM съобщение се изготвя и публикува в случаи на наличие на информация за:

1. откриване, закриване или значителна промяна в работата на летище/вертолетно летище или писта за излитане и кацане (ПИК);

2. откриване, закриване и значителна промяна при предоставяне на аеронавигационни услуги (летищни услуги (AGA), аеронавигационно информационно обслужване (AIS), обслужване на въздушното движение (ATS), комуникация, навигация и обзор (CNS), метеорологично обслужване (MET), търсене и спасяване (SAR) и др.);

3. начало или прекратяване на експлоатацията на електронни и други аеронавигационни и летищни/вертолетни средства - прекратяване или възстановяване на работата, промяна на честоти, промяна на обявените часове на работа, промяна на опознавателния сигнал, промяна на посока (на насочените средства), промяна на местоположение, увеличение или намаление на мощността с 50 % или повече, промяна на разписанията или съдържанието на радиопредаванията, нередовност или ненадеждност в работата на електронните аеронавигационни средства и на средствата за комуникация въздух - земя;

4. откриване, закриване или значителна промяна в работата на визуални средства;

5. прекъсване или възстановяване на работата на основни компоненти на летищните светлинни системи;

6. въвеждане, отмяна или значителни промени в процедурите за аеронавигационно обслужване;

7. възникване или отстраняване на сериозни неизправности или препятствия по маневрената площ;

8. промени и ограничения, отнасящи се до наличие на гориво, масло и кислород;

9. значителни промени, отнасящи се до съществуващите средства и служби за търсене и спасяване;

10. начало, край или възстановяване на работата на маяци, маркиращи същественипрепятствия за въздушната навигация;

11. промени в правилата, изискващи незабавно действие (въвеждане на забранена зона поради действия по търсене и спасяване и др.);

12. наличие на опасности за въздушната навигация (включително препятствия, военни учения, взривни работи, илюминации, демонстративни полети, въздушни състезания, масови парашутни скокове извън обявените зони и др.);

13. издигане, отстраняване или промени на съществуващи препятствия за въздушната навигация в зоните за излитане/набор, минаване на втори кръг, подход и на ПИК);

14. установяване или премахване (включително активиране или деактивиране), или промени в статуса на забранени, ограничени или опасни зони;

15. установяване или премахване на райони или маршрути или части от тях, където съществува възможност от прехват и където е необходимо постоянно да се прослушва аварийната честота 121.5 MHz;

16. задаване, премахване или промени на индикаторите за местоположение;

17. значителна промяна в нивото на защита на дадено летище по отношение на аварийно-спасителното и противопожарното осигуряване; NOTAM съобщение се публикува само при промяна на категорията на летището и тази промяна на категорията следва да бъде ясно посочена;

18. наличие, отстраняване или значителна промяна на опасните условия поради сняг, киша, лед, радиоактивни материали, токсични химикали, вулканична пепел или вода по маневрената площ;

19. епидемия, която предизвиква необходимост от промяна в обявените по-рано изисквания за имунизации или карантинни мерки;

20. наличие на прогнози за слънчевата космическа радиация;

21. важни промени на вулканична дейност с оперативно значение, местоположение, дата и време на вулканично изригване или хоризонталните и вертикалните размери на облака от вулканична пепел, включително посоката на движение на същия, полетните нива и маршрути или части от маршрути, които могат да бъдат засегнати;

22. изхвърляне в атмосферата на радиоактивни материали или токсични вещества след ядрен или химически инцидент, местоположението, датата и времето на инцидента, полетни нива и маршрути или части от маршрути, които могат да бъдат засегнати, и посоката на движение на облака;

23. начало на мисии за хуманитарна помощ заедно с процедурите или ограниченията, които ще повлияят на въздушната навигация;

24. въвеждане на краткосрочни мерки при извънредни обстоятелства, свързани с нарушаване или частично нарушаване на обслужването на въздушното движение.

(2) NOTAM съобщение се изготвя и при всички други случаи, различни от изброените в ал. 1, които биха повлияли на експлоатацията на въздухоплавателните средства.

Чл. 71. С NOTAM съобщение не се оповестява информация за:

1. текущи работи по техническо обслужване на перона и пътеките за рулиране, които не влияят на безопасното движение на въздухоплавателните средства;

2. работа по маркировка на ПИК, когато въздухоплавателните средства могат безопасно да използват другите налични писти за излитане и кацане или ако използваното оборудване може да бъде отстранено при необходимост;

3. временни препятствия в района на летището/вертолетното летище, които не влияят на безопасността на полетите на въздухоплавателните средства;

4. частичен отказ на светлинна система на летището/вертолетното летище, ако това не влияе непосредствено на полетите на въздухоплавателните средства;

5. частичен, временен отказ на средства за комуникация „земя – въздух“, ако могат да бъдат използвани съответните резервни честоти;

6. липса на наземно обслужване по перона и на регулиране на движението;

7. непригодност на знаците за местоположение, посока и други по маневрената площ на летището;

8. контролирани скокове с парашут в неконтролирано въздушно пространство при полети по правилата за визуални полети (VFR) на определени места или в опасни или забранени зони;

9. друга подобна информация с временен характер.

Чл. 72. (1) NOTAM съобщение се публикува най-малко 7 дни преди активирането на указаните в сборник АИП опасни, забранени или ограничени зони, както и при дейности, свързани с временни ограничения на въздушното пространство, различни от ограниченията при аварийно - спасителни мероприятия.

(2) Изключения от изискванията на ал. 1 се допускат за опасни, забранени или ограничени зони, условията за активиране на които са публикувани в сборник АИП.

(3) NOTAM съобщение се публикува възможно най-рано за всяко последващо деактивиране или намаляване на часовете за активиране или намаляване на размерите на въздушното пространство на опасни, забранени или ограничени зони.

Чл. 73. В NOTAM съобщенията, с които се уведомява за непригодност на аеронавигационни средства, съоръжения или комуникационни услуги, се указва предполагаемия период от време на непригодността им или предполагаемото време на възстановяване на тяхната работа.

Чл. 74. (1) При публикуване на поправка или добавка на сборник АИП съгласно AIRAC процедурите се съставя Trigger NOTAM с кратко описание на съдържанието, датата и часа на влизане в сила и поредния номер на съответната АИП поправка или АИП добавка.

(2) Съобщението Trigger NOTAM по ал. 1 влиза в сила на същата дата, от която влизат в сила поправката или добавката, и остава валидно в предполетния информационен бюлетин за период от 14 дни.

#### Раздел II Общи изисквания

Чл. 75. Всяко NOTAM съобщение съдържа информация във вида, указан във формата за NOTAM съобщение съгласно приложение № 5, с изключение на тези по чл. 77 и 78.

Чл. 76. (1) При изготвяне на NOTAM съобщение се използват изрази/унифицирана фразеология от съкращения, определени като ИКАО NOTAM код, ИКАО съкращения, индикатори, идентификатори, позивни, честоти, числа и свободен текст.

(2) Свободният текст в NOTAM съобщенията за международно разпространение се съставя на английски език.

Чл. 77. Информация за сняг, киша, лед или локви вода върху маневрената площ на летището/вертолетното летище се разпространява чрез SNOWTAM съобщение съгласно приложение № 3.

Чл. 78. Информация за промени във вулканична активност, вулканично изригване и/или облак от вулканична пепел, имащи значително оперативно влияние, се разпространява чрез ASHTAM съобщение съгласно приложение № 4.

Чл. 79. (1) За обозначаване на всяко NOTAM съобщение се използва буквен знак за определена серия и четирицифрен пореден номер, следвани от наклонена черта и два знака за годината на публикуване, като този номер нараства последователно в продължение на една календарна година.

(2) При разпространение на NOTAM съобщение в повече от една серия, всяка серия се обозначава с отделна латинска буква, от „A“ до „Z“, с изключение на букви „S“ и „T“.

Чл. 80. При грешка в публикувано NOTAM съобщение се публикува заместващо или унищожаващо NOTAM съобщение с нов номер.

Чл. 81. (1) В NOTAM съобщение, което унищожава или замества друго NOTAM съобщение, се посочва номерът на унищожаваното или заместваното NOTAM съобщение.

(2) Серията, индикаторът за местоположение и предметът на NOTAM съобщенията по ал. 1 трябва да са идентични.

(3) С NOTAM съобщение за унищожаване или заместване се унищожава или замества само едно NOTAM съобщение.

Чл. 82. (1) Всяко NOTAM съобщение се отнася само за един предмет и едно условие на този предмет.

(2) Всяко NOTAM съобщение е възможно най-кратко, като съдържанието му следва да е ясно и без препращане към друг документ.

Чл. 83. Всяко NOTAM съобщение се разпространява като отделно телекомуникационно съобщение.

Чл. 84. NOTAM съобщение, което съдържа информация с постоянен характер или временна информация с дългосрочен характер, включва съответните препратки към сборник АИП или съответната АИП добавка.

Чл. 85. (1) Индикаторите за местоположение, които трябва да се включат в NOTAM съобщението, се съдържат в Документ 7910 на ИКАО – „Индикатори за местоположение по ИКАО“.

(2) В NOTAM съобщението не се използва съкратена форма на индикатора за местоположение по ИКАО.

(3) Когато не е определен индикатор за местоположение по ИКАО, наименованието на местоположението се изписва в свободен текст съгласно изискванията на чл. 16.

Чл. 86. (1) NOTAM съобщение, съдържащо контролен лист на валидните NOTAM съобщения (Checklist of valid NOТАМ) се разпространява чрез аеронавигационно неподвижно обслужване (AFS) веднъж месечно съгласно формата за NOTAM съобщение, посочена в приложение № 5, като за всяка серия се публикува отделно NOTAM съобщение.

(2) Контролният лист на валидните NOTAM съобщения по ал. 1 включва обозначенията на последните АИП поправки, АИП добавки и международно разпространените циркуляри (AIC).

(3) Контролният лист на валидните NOTAM съобщения по ал. 1 се разпространява в същата серия на включените в него NOTAM съобщения и е ясно обозначен като контролен лист на валидни NOTAM съобщения.

Чл. 87. (1) Веднъж месечно се изготвя извлечение в свободен текст (List of valid NOTAM), съдържащо валидните NOTAM съобщения, номерата на последните публикувани АИП поправки и циркуляри, както и контролен лист на валидните АИП добавки.

(2) Извлечението по ал. 1, се изготвя с възможно най-малко закъснение и се разпространява до получателите на интегрирания аеронавигационен информационен пакет по най-бързия възможен начин.

#### Раздел III Разпространение

Чл. 88. NOTAM съобщенията се разпространяват до ползватели, отправили писмено искане в свободен текст до ДП „РВД“.

Чл. 89. Държавно предприятие „Ръководство на въздушното движение“ определя NOTAM съобщенията за международно разпространение според предназначението им.

Чл. 90. (1) Международният обмен на NOTAM съобщения се осъществява по взаимна договореност между съответните международни НOTAM служби, като се използва системата за разпространение на NOTAM съобщения съгласно приложение № 6.

(2) Международният обмен на ASHTAM и NOTAM съобщения за страните, които продължават да използват NOTAM за разпространение на информация за вулканична дейност, следва да включат и информационните центрове за вулканична пепел и центровете, определени съгласно регионални аеронавигационни споразумения за дейността на AFS сателитни системи (сателитни системи за разпространение на информация относно въздушната навигация (SADIS) и международна система за сателитна комуникация (ISCS), като се вземат под внимание изискванията за дейности с голям радиус на действие.

#### Раздел IV Изисквания към телекомуникациите

Чл. 91. (1) Структорно звено „NOTAM“ се свързва към aеронавигационното неподвижно обслужване (AFS) за разпространение на NOTAM съобщенията.

(2) Връзките по ал. 1 осигуряват разпечатване на входящия/изходящия поток от съобщения.

Чл. 92. Структорно звено „NOTAM“ трябва да бъде свързана чрез AFS към следните точки на територията на Република България:

1. центровете за обслужване на въздушното движение и центъра за полетна информация;

2. летищата, на които е организирано информационно обслужване съгласно глава седма.

#### Г л а в а пета РЕГУЛИРАНЕ И КОНТРОЛ НА АЕРОНАВИГАЦИОННАТА ИНФОРМАЦИЯ (AIRAC)

#### Общи изисквания. Разпространение

Чл. 93. (1) Информацията, посочена в приложение № 7, част 1, се разпространява в съответствие с процедурите AIRAC по предварително установените от ИКАО графици от фиксирани дати на влизане в сила с интервал от 28 дни.

(2) Графиците по ал. 1 се разпространяват ежегодно с циркуляр за аеронавигационна информация (AIC) от ДП „РВД“.

(3) Информацията по ал. 1 не се променя поне 28 дни от влизането й в сила, освен ако тя не е с временен характер и няма да е в сила през целия период.

(4) Процедурата AIRAC може да се използва и за разпространяване на информацията, посочена в приложение № 7, част 2.

Чл. 94. При липса на информация, която да бъде публикувана на AIRAC дата, се изготвя съобщение „NIL“, което се разпространява чрез NOTAM съобщение не по-късно от 28 дни преди съответната AIRAC дата.

Чл. 95. За предварително планирани съществени промени, които изискват картографска работа или обновяване на навигационни бази данни, се използват само дати по процедурата AIRAC.

Чл. 96. В процедурата AIRAC не се използват дати между 21 декември и 17 януари за въвеждане на съществени промени.

Чл. 97. (1) Държавно предприятие „Ръководство на въздушното движение“ разпространява на хартиен носител информация по чл. 93, ал. 1 поне 42 дни преди датата на влизането й в сила с цел тя да достигне до получателите не по-късно от 28 дни преди тази дата

(2) При въвеждане на значителни промени в информацията, посочени в приложение № 7, част 3, ДП „РВД“ разпространява на хартиен носител информацията при възможност поне 56 дни преди датата на влизане в сила.

Чл. 98. (1) При поддържане на аеронавигационна електронна база данни или аеронавигационна информация на електронен носител, ДП „РВД“ разпространява/осигурява достъп до информацията по чл. 93, ал. 1, така че тя да достигне до получателите не по-късно от 28 дни преди датата на влизането й в сила.

(2) При въвеждане на значителни промени в информацията, посочена в приложение № 7, част 3, и при поддържане на аеронавигационна информация на електронен носител ДП „РВД“ разпространява/осигурява достъп до информацията при възможност поне 56 дни преди датата на влизане в сила.

**Г л а в а шеста**

**ЦИРКУЛЯР ЗА АЕРОНАВИГАЦИОННА ИНФОРМАЦИЯ (AIC)**

#### Раздел I Изготвяне

Чл. 99. Циркуляр за аеронавигационна информация се изготвя, когато е необходимо да се разпространи аеронавигационна информация, която не съответства на:

1. изискванията по глава трета, раздел I, за включване в сборник АИП;

2. изискванията по глава четвърта, раздел I, за публикуване на NOTAM съобщения.

Чл. 100. (1) Циркуляр за аеронавигационна информация се изготвя за разпространение на:

1. дългосрочни планове за съществени значителни промени в законодателството, правилата, процедурите или средствата;

2. информация от пояснителен или консултативен характер, която може да окаже влияние върху безопасността на полетите;

3. информация или съобщение от пояснителен или консултативен характер за технически, законодателни или административни въпроси.

(2) Информацията по ал. 1 включва:

1. планирани важни промени в процедурите за въздушна навигация, обслужването и средствата;

2. планирано въвеждане на нови навигационни системи;

3. съществена информация, получена като резултат от разследване на авиационни произшествия или инциденти, която има отношение към безопасността на полетите;

4. информация за правила, свързани със защитата на международната гражданска авиация от действия на незаконна намеса;

5. съвети по медицински въпроси от особен интерес за пилотите;

6. предупреждения към пилотите за избягване на физически препятствия, които представляват риск за провеждането на полетите;

7. информация за определени метеорологични явления, които влияят на провеждането на полетите;

8. информация за нови опасности, които влияят на техниката на пилотиране на въздухоплавателни средства;

9. правила за превоз по въздуха на предмети, за които са наложени ограничения;

10. препратки към законите и публикуването на промени в тях;

11. ред за издаване на свидетелства за правоспособност на членовете на екипажа;

12. обучението на авиационния персонал;

13. прилагането на националните регулативни документи;

14. информация за използване и поддръжка на определени видове оборудване;

15. действителното или планираното публикуване на нови или променени издания на аеронавигационни карти;

16. изисквания към комуникационното оборудване на въздухоплавателните средства;

17. пояснителна информация за намаляването на шума;

18. отделни указания за летателната годност;

19. промени в сериите на NOTAM съобщенията или тяхното разпространение, нови издания на сборник АИП или значителни промени на тяхното съдържание, обем или формат;

20. предварителна информация за плана за снегопочистване;

21. друга информация от подобно естество.

(3) Циркуляр за сезонния план за снегопочистване се издава поне един месец преди началото на зимния сезон и съдържа:

1. списък на летища, за които се очаква да бъде извършвано снегопочистване;

2. оторизирани органи за наблюдение на състоянието на работната площ и измерване на спирачния ефект;

3. списък на адреси, от/до които се публикува/разпространява SNOWTAM съобщение.

#### Раздел II Общи изисквания. Разпространение

Чл. 101. (1) Държавно предприятие „Ръководство на въздушното движение“ определя циркулярите за аеронавигационна информация, които са за международно разпространение.

(2) Всеки циркуляр за аеронавигационна информация има пореден сериен номер за календарната година.

(3) Когато циркулярите за аеронавигационна информация се разпространяват в повече от една серия, всяка серия се обозначава с отделна буква.

(4) Циркулярите за аеронавигационна информация могат да съдържат текст и диаграми.

(5) При голям брой валидни циркуляри за аеронавигационна информация класификацията и обозначението на разделите се извършват, като се използва цветово кодиране.

Чл. 102. Контролният лист на валидните циркуляри за аеронавигационна информация се публикува най-малко един път годишно и се разпространява под формата на циркуляр.

Чл. 103. Циркуляр за аеронавигационна информация за международен обмен се разпространява съгласно глава трета, раздел V.

#### Г л а в а седма ПРЕДПОЛЕТНА И СЛЕДПОЛЕТНА ИНФОРМАЦИЯ

#### Раздел I Предполетна информация

Чл. 104. Аеронавигационна информация, необходима за осигуряване на безопасността, редовността и ефективността на въздушната навигация, за етапите от маршрута с начало съответното международно летище/международно вертолетно летище на излитане се предоставя на:

1. персонала от всяко международно летище/ международно вертолетно летище, свързан с изпълнението на полетите;

2. екипажите на въздухоплавателните средства;

3. службите, отговорни за предполетната информация.

Чл. 105. (1) Аеронавигационната информация по чл. 104, предоставена за целите на предполетното планиране, включва:

1. елементите от интегрирания аеронавигационен информационен пакет;

2. карти и схеми.

(2) За международно летище/международно вертолетно летище на излитане се предоставя допълнителна текуща информация при:

1. строителни или ремонтни работи на или непосредствено до маневрената площ;

2. неравности по маневрената площ, независимо дали са обозначени или не (части от ПИК и пътеките за рулиране с разбита повърхност и др.);

3. наличие на сняг, лед или вода на ПИК и пътеките за рулиране, тяхната дебелина и влияние върху спирачния ефект;

4. навят или натрупан сняг върху или в непосредствена близост до ПИК или пътеките за рулиране;

5. паркирани въздухоплавателни средства или други обекти върху или в непосредствена близост до пътеките за рулиране;

6. наличие на временни опасности;

7. наличие на птици, представляващи потенциална опасност за въздухоплавателните средства;

8. пълен или частичен отказ на летищното захранване или на летищната светлинна система (подходни светлини, прагови светлини, светлини на ПИК, светлини на пътеките за рулиране, светлини за осветяване на препятствия, светлини на маневрената площ);

9. отказ, нестабилна работа или промени в експлоатационното състояние на ILS (включително маркерите), SRE, PAR, DME, SSR, ADS-B, ADS-C, CPDLC, D-ATIS, D-VOLMET VOR, NDB, VHF каналите, системата за измерване на видимостта на ПИК (RVR) и на резервното захранване;

10. изпълнение на мисия по оказване на хуманитарна помощ, като се посочват всички свързани с това процедури или ограничения.

Чл. 106. На екипажите на въздухоплавателните средства се предоставят валидните NOTAM съобщения с оперативна важност и друга информация от срочен характер под формата на предполетен информационен бюлетин (PIB), съставен в свободен текст.

**Раздел II  
Автоматизирана система за предполетна информация**

Чл. 107. За предоставяне на аеронавигационни данни и аеронавигационна информация на персонала, свързан с изпълнението на полетите, включително членовете на екипажите, за нуждите на подготовката, планирането на полетите и полетно-информационното обслужване, се използва автоматизирана система за предполетна информация. Предоставяните аеронавигационни данни и аеронавигационна информация трябва да са в съответствие с чл. 105 и чл. 106.

Чл. 108. (1) Оборудването, чрез което се предоставя автоматизираната предполетна информация, трябва да осигурява достъп на персонала, свързан с изпълнението на полетите, включително членовете на екипажите, като е осигурена връзка чрез телефон или други начини за телекомуникация със съответната служба, предоставяща предполетно информационно обслужване.

(2) Оборудването по ал. 1 осигурява:

1. лесен достъп до съответната информация чрез подходящ потребителски интерфейс, както и отдалечен достъп;

2. непрекъснато и навременно обновяване на базата данни, осигуряващо валидността и качеството на аеронавигационните данни и аеронавигационната информация;

3. хартиено копие на аеронавигационни данни и аеронавигационна информация при поискване;

4. извличане на аеронавигационни данни и аеронавигационна информация с използването на съкращения, индикатори за местоположение по ИКАО или интерфейс, базиран на менюта;

5. кратко време за отговор при запитване от потребителите.

**Раздел III  
Следполетна информация**

Чл. 109. (1) След завършване на полет членовете на екипажа на въздухоплавателните средства предоставят на ДП „РВД“ информация за състоянието и работата на средствата за въздушна навигация и информация за наличието на птици.

(2) Информацията по ал. 1 се разпространява от ДП „РВД“ при необходимост.

#### Г л а в а осма РЕД ЗА ПРЕДОСТАВЯНЕ, ПРОВЕРКА И ПУБЛИКАЦИЯ НА АЕРОНАВИГАЦИОННА ИНФОРМАЦИЯ И АЕРОНАВИГАЦИОННИ ДАННИ

Чл. 110. (1) Летищната администрация или собственикът на летище/вертолетно летище предоставя на хартиен и електронен носител на ДП „РВД“ информация/данни по чл. 5 за:

1. географски и административни данни;

2. работно време на летищни служби - летищна администрация; митнически, емиграционни, здравни и карантинни, противообледенителни служби, служби за зареждане с гориво, за обработка на товари и за сигурност;

3. служби и средства за обработка;

4. пътническа инфраструктура;

5. аварийно-спасително и противопожарно осигуряване;

6. съоръжения и средства за снегопочистване;

7. данни за перон, пътеки за рулиране и тяхното предназначение, противообледенителни площадки, местостоянки и тяхното предназначение в зависимост от типа въздухоплавателно средство, места за изчакване и маршрути за движение на въздухоплавателните средства, като графичната информация се придружава с обяснителна записка;

8. светлини за подход и светлини на пистите за излитане и кацане;

9. други светлини, вторично електрозахранване;

10. физически характеристики на ПИК и обявени дистанции;

11. географски координати и надморската височина на върха на значимите препятствия в зоните на подхода за кацане и излитане; в зоната за полети по кръга и в околността на летището/вертолетното летище (тази информация се предоставя в графичен вид);

12. местни правила за въздухоплаване;

13. друга информация, която се изисква по Наредба № 20 от 2006 г. за удостоверяване експлоатационната годност на граждански летища, летателни площадки, системи и съоръжения за наземно обслужване, за лицензиране на летищни оператори и оператори по наземно обслужване и за достъпа до пазара по наземно обслужване в летищата (обн., ДВ. бр.101 от 2006 г.).

(2) Собственикът/операторът на летателна/вертолетна площадка (летателно/вертолетно поле) предоставя на хартиен и електронен носител на ДП „РВД“ информация/данни по чл. 5 за:

1. име и индикатор за местоположение на летището по ИКАО;

2. географски данни;

3. административни данни - собственик/оператор, адрес, телефон, факс, адрес на електронна поща;

4. работно време;

5. тип обслужван трафик;

6. аварийно-спасително и противопожарно осигуряване;

7. физически характеристики на ПИК и обявени дистанции.

Чл. 111. Сроковете за предоставяне на първични аеронавигационни данни и аеронавигационна информация се договарят между лицата по чл. 1, ал. 2 но не могат да бъдат по-кратки от сроковете по чл. 114

Чл. 112. Държавно предприятие „Ръководство на въздушното движение“ е първоизточник на аеронавигационна информация и аеронавигационни данни за:

1. предоставяното обслужване на въздушното движение, комуникационно, навигационно и обзорно обслужване, аеронавигационно информационно и метеорологично обслужване;

2. изменение на границите на районите за полетна информация и контролираните райони и зони, консултативни райони;

3. промени в класификацията на обслужваното въздушно пространство;

4. въвеждане на нови или премахване на основни точки;

5. въвеждане на нови или изменение на съществуващите трасета/маршрути за обслужване на въздушното движение;

6. трасови карти;

7. въвеждане на нови или изменение на действащите процедури за изчакване и подход, долитане и отлитане, финални подходи, намаляване на шума и други процедури по организация на въздушното движение на гражданските летища в Република България;

8. комуникационни средства за обслужване на въздушното движение;

9. радионавигационни средства/системи, специални навигационни системи;

10. радарно обслужване и процедури - средства, район на отговорност, видове обслужване, изисквания и условия;

11. друга информация и данни, свързани с предоставяне на аеронавигационно обслужване.

Чл. 113. Главна дирекция „Гражданска въздухоплавателна администрация“ предоставя на ДП „РВД“ първична информация на хартиен и електронен носител относно:

1. важни положения от Закона за гражданското въздухоплаване и други нормативни актове, които следва да бъдат доведени до знанието на авиационните оператори и други лица, имащи отношение към въздухоплаването във въздушното пространство на Република България;

2. правила за извършване на полети във въздушното пространство и от/до летищата на Република България;

3. въвеждане на нови или изменение на съществуващите такси за кацане, за паркинг, за обслужване на пътници и такси за аеронавигационно обслужване, начин на плащане и др.;

4. национални правила, международни договори и конвенции;

5. списък на различията от стандартите, препоръчителните практики и процедури на ИКАО;

6. прибори, оборудване, полетна документация на въздухоплавателните средства;

7. отговорни органи и служби за търсене и спасяване;

8. навигационни предупреждения - забранени, ограничени и опасни зони;

9. общи условия и правила за използване на летищата/вертолетните летища/летателните площадки в Република България;

10. регламентиращи документи на ИКАО и EUROCONTROL, свързани с информация, засягаща международни регулации и изисквания във въздухоплаването;

11. митнически правила и изисквания за влизане, преминаване и излизане на пътници и екипажи и митнически правила и изисквания за внос, преминаване и износ на товари;

12. граничния санитарен контрол на Република България и информация за предпазване от внасяне и разпространение на особено опасни заразни болести и синдроми;

13. фитосанитарния и ветеринарномедицинския контрол при внос/износ на стоки;

14. изисквания при влизане, преминаване и излизане на пътници и екипажи (вкл. имиграционни разпоредби и изисквания за предварително уведомление и молби за разрешения) на чуждестранни граждани.

Чл. 114. Държавно предхприятие „Ръководство на въздушното движение“ изготвя аеронавигационна публикация към сборник АИП на Република България, в съответствие с предварително установените от ИКАО AIRAC дати на влизане в сила и с предвидените срокове за публикуване в Европейската AIS база данни (EAD), както следва:

1. за обикновени АИП поправки, АИП добавки и циркуляри - 27 календарни дни преди датата на влизане в сила на информацията;

2. за АИП поправки и АИП добавки по системата AIRAС - до 16 календарни дни преди датата на публикация на информацията.

Чл. 115. Структорно звено „Аеронавигационно информационно обслужване“ при ДП „РВД“ разпространява аеронавигационните публикации към сборник АИП на Република България по пощата на хартиен и/или електронен носител до всички абонати в следните срокове:

1. за обикновени АИП поправки, АИП добавки и циркуляри - 14 дни преди датата на влизане в сила на информацията;

2. за АИП поправки и АИП добавки по системата AIRAС, когато не са свързани с въвеждане на значителни промени - 42 дни преди датата на влизане в сила на информацията;

3. за АИП поправки по системата AIRAС, когато са свързани с въвеждане на значителни промени - 56 дни преди датата на влизане в сила на информацията.

**Допълнителни разпоредби**

§ 1. По смисъла на тази наредба:

1. „Автоматичен зависим обзор - радиопредаване (Automatic dependent surveillance (ADS))“ e метод за обзор, с който въздухоплавателните средства по линия за предаване на данни автоматически предоставят данни, получени от бордните навигационни системи, включващи опознавателния индекс на въздухоплавателното средство, четириизмерното му местоположение и при необходимост допълнителни данни.

2. „Автоматичен зависим обзор - контракт (Automatic dependent surveillance - contract (ADS-C))“ е начинът, по който се осъществява обмен на информация съгласно условията на ADS споразумението между наземните системи и въздухоплавателните средства. ADS контрактът определя условията, при които ще започне предаване на ADS доклади и данните, които се съдържат в тези доклади. Терминът „ADS контракт“ е общ термин и означава в различните случаи епизодични ADS контракти, ADS контракти при поискване, периодични ADS контракти или бедствен режим. ADS докладите могат да бъдат предавани между наземните системи.

3. „Автоматично летищно информационно обслужване (ATIS) (Automatic terminal information service (ATIS))“ е денонощно или в определен период от денонощието автоматично предоставяне на определена текуща информация на излитащи и кацащи въздухоплавателни средства:

а) „Автоматично летищно информационно обслужване по линия за предаване на данни. Data link - automatic terminal information service (D-ATIS)“ е предоставяне на АТIS по линия за предаване на данни;

б) „Речево автоматично летищно информационно обслужване (Речеви-ATIS). Voice - automatic terminal information service (Voice-ATIS)“ е предоставяне на АТIS във вид на непрекъснати и повтарящи се речеви радиопредавания.

4. „Адрес за регистриране (Logon address)“ е уникален код за регистриране по линията за предаване на данни към органа за ОВД.

5. „Аеронавигационен информационен продукт (AIS product)“ е аеронавигационна информация, предоставена под формата на елементите на интегрирания аеронавигационен информационен пакет (с изключение на NOTAM съобщенията и PIB), включително и аеронавигационните карти, или предоставена чрез подходящо електронно средство.

6. „Аеронавигационни данни (Aeronautical data)“ са сбор от аеронавигационни факти, понятия или инструкции във формализиран вид, подходящ за съобщаване, интерпретация или обработка.

7. „Аеронавигационна информация (Aeronautical information)“ е информация, получена в резултат на събиране, анализ и форматиране на аеронавигационни данни.

8. „Аеронавигационно информационно обслужване (АИО) (Aeronautical information service (AIS))“ e обслужване, установено в определена зона на покритие, с цел предоставяне на аеронавигационна данни и аеронавигационна информация, необходими за безопасността, редовността и ефикасността на въздухоплаването.

9. „АИП поправка (AIP Amendment)“ е постоянна промяна в информацията, която се съдържа в сборник АИП.

10. „АИП добавка (AIP Supplement)“ е временна промяна в информацията, съдържаща се в сборник АИП, която се публикува чрез специални страници.

11. „Атрибут на характеристика (Feature attribute)“ е характерен/отличителен белег на характеристиката (ISO 19101). Атрибутът на характеристиката притежава име, вид данни и обхват от стойности.

12. „ASHTAM“ е специална серия NOTAM със специфичен формат, който оповестява за промяна в активността на вулкан, вулканично изригване и/или облак от вулканична пепел, които са от съществена важност за изпълнението на полетите.

13. „Вертолетно летище (Heliport)“ е летище или определен участък от повърхността на съоръжение, предназначен напълно или частично за кацане, излитане и движение на вертолети по тази повърхност.

14. „Взаимовръзка между характеристики (Feature relationship)“ е връзката между една характеристика от една група (вид) от характеристики с характеристика от същата или различна група (вид) от характеристики (ISO 19101).

15. „Вид характеристика (Feature type)“ е група явления от реалния свят с общи отличителни черти или свойство (ISO 19110). В каталог на характеристиките основното ниво на класифициране е видовете характеристики.

16. „Геоидна вълнообразна повърхнина (Geoid undulation)“ е разстоянието от геоида над (положителни) или под (отрицателни) математическия модел на елипсоида. В съответствие със World Geodetic System - 1984 (WGS-84), дефинираща геоида, различията между WGS-84 елипсоидална височина и ортометричната височина представлява WGS-84 геоидна вълнообразна повърхност.

17. „Геодезичен базис (Geodetic datum)“ е минимумът от параметри, необходими за дефиниране местоположението и ориентацията на локалната координатна система по отношение на глобалната координатна система.

18. „Геодезично разстояние (Geodesic distance)“ е най-късото разстояние между които и да са две точки, разположени на математически определена елипсоидна повърхност.

19. „Геоид (Geoid)“ е повърхност с един и същи потенциал на гравитационното поле на земята, съвпадаща с несмутеното средно морско ниво и неговото продължение под материците. Геоидът е с неправилна форма поради местните гравитационни смущения (ветрови вълни, соленост, течения и др.) и посоката на гравитация е перпендикулярна към повърхността на геоида във всяка точка.

20. „Григориански календар (Gregorian calendar)“ е календар с общо предназначение; за първи път въведен през 1582 г. за определяне на година, която е по-близка до тропическата година в сравнение с Юлианския календар (ISO 19108). По Григорианския календар годините се състоят от 365 дни, а високосните - от 366 дни, разделени на дванадесет последователни месеца.

21. „Датум (Datum)“ е количествена величина или множество от количествени величини, служещи като отправна система или основа за изчисляване на други количествени величини (ISO 191040).

22. „Елипсоидна височина (геодезична височина) (Ellipsoid height (geodetic height))“ е относителната височина спрямо зададения елипсоид, измерена перпендикулярно към елипсоидалната външност през определена точка.

23. „Етап от маршрута (Route stage)“ е маршрут (или част от него), който се прелита без междинно кацане.

24. „Забранена зона (Prohibited area)“ е въздушно пространство с установени размери над земната повърхност или териториалните води на страната, в пределите на което полетите на въздухоплавателните средства са забранени.

25. „Земна повърхност (Bare Earth)“ е повърхността на Земята, в това число водни басейни и постоянно ледено или снежно покритие, без растителността и изкуствените обекти.

26. „Изискванe (Requirement)“ е формулирана потребност или очакване, което обикновено се подразбира или е задължително (ISO 9000). „Обикновено се подразбира“ означава, че това е обичайна или общо приета практика на организацията, нейните клиенти и другите заинтересовани страни за разглеждана потребност или очакване за въпрос, който се подразбира. За означаване на даден вид изискване може да бъде използвана конкретна квалификация, например изискване за продукт, изискване за управление на качеството, изискване на клиент. Определено изискване е това изискване, което е формулирано например в документ. Изискванията могат да протичат от различни заинтересовани страни.

27. „Изкуствени обекти (Culture)“ са всички обекти, изградени на земната повърхност, като градове, железопътни линии и канали.

28. „Изображение (Portrayal)“ е представяне на информация на ползватели (ISO 19117).

29. „Интигритет“ е степента на увереност, че даден елемент от данни и неговата стойност не са били изгубени или изменени от момента на изготвяне на първичните данни или на разрешена промяна на същите.“

30. „Интегриран аеронавигационен информационен пакет (Integrated Aeronautical Information Package)“ е пакет, който се състои от следните елементи:

а) сборник АИП, включващ АИП поправки;

б) АИП добавки;

в) NOTAM съобщения и предполетен информационен бюлетин (PIB);

г) циркуляр (AIC), и

д) контролен лист (Checklist) и списъци на валидните съобщения NOTAM.

31. „Интегритет (аеронавигационни данни) (Integrity (aeronautical data))“ е степента на увереност, че даден елемент от данни и неговата стойност не са били изгубени или изменени от момента на изготвяне на първичните данни или на разрешена промяна на същите.

32. „Информационен продукт (Data product)“ е множество на данни или серии от множества на данни, които съответстват на спецификация за информационен продукт (ISO 19131).

33. „Календар (Calendar)“ е дискретна отправна система във времето, предоставяща основа за определяне момента от време с разрешаваща способност от един ден (ISO 19108).

34. „Канал за предаване на данни VOLMET (D - VOLMET) (Data link-VOLMET (D - VOLMET))“ е канал за предаване на данни за предоставяне на текущи летищни сведения за времето, летищни прогнози (TAF), съобщения SIGMET и при наличие AIRMET.

35. „Качество (Quality)“ е степен, до която съвкупност от присъщи характеристики удовлетворяват изисквания (ISO 9000). Терминът „качество“ може да бъде използван с прилагателни като лошо, добро или отлично. „Присъщ“, като противоположен на „присвоен“, означава съществуващ в нещо, и по-специално като постоянна характеристика.

36. „Качество на данните (Data quality)“ е степен или ниво на увереност, че предоставените данни отговарят на изискванията на потребителите на данни по отношение на точност, разрешаваща способност и интегритет.

37. „Комуникация „ръководител на полети – пилот“ по линия за предаване на данни (Controller-pilot data link communications (CPDLC))“ е средство за комуникация между ръководителя на полети и пилота по линия за предаване на данни за целите на контрола на въздушното движение.

38. „Комуникация, основана на експлоатационни характеристики (Performance based communication (PBC))“ е комуникация, основана на експлоатационни характеристики, приложими за предоставянето на УВД.

Забележка: Спецификация RCP включва необходими характеристики на оперативните комуникации, които са приложими за части на системата по отношение на предоставени комуникации и параметри за време на пренос, непрекъснатост, наличност, интегритет, безопасност и функционалност, необходима за предлаганата функция в рамките на определено въздушно пространство.

39. „Контрол на качеството (Quality control)“ е част от управлението на качеството, насочена към изпълнението на изискванията за качество (ISO 9000).

40. „Маневрена площ (Manoeuvring area)“ е частта от летище, предназначена за излитане, кацане и рулиране на въздухоплавателни средства, с изключение на перона (пероните).

41. „Метаданни (Metadata)“ са данни за данни. Сруктурирано описание на съдържанието, качеството, състоянието или други характеристики на данните.

42. „Международно летище (International airport)“ е всяко летище в Република България, определено за излитане или кацане на въздухоплавателни средства, извършващи международни полети, където се осигурява митническо, емиграционно, здравно, ветеринарно, карантинно и друго обслужване.

43. „Местоположение (географско) (Position (geographical))“ са множество от координати (ширина и дължина), привързани към математически определен референтен елипсоид, по които се определя местоположението на точката на земната повърхност.

44. „Минимална абсолютна височина за прелитане на препятствията (Minimum obstacle clearance altitude (MOCA))“ е минималната абсолютна височина за определен сегмент от полета, която осигурява необходимия запас от височина съгласно изискванията за предпазване от препятствията.

45. „Минимална абсолютна височина по маршрут (Minimum en-route altitude (MEA))“ е абсолютната височина в сегмента от полета по маршрут, на която се осигурява адекватно приемане от съответни навигационни средства и комуникации за ОВД, отговаряща на структурата на въздушното пространство и която осигурява необходимия запас от височина съгласно изискванията за предпазване от препятствията.

46. „Множество данни (Data set)“ е опознаваема съвкупност от данни (ISO 19101).

47. „Навигация, основана на летателните характеристики и оборудването на въздухоплавателно средство (Performance-lased navigation (PBN))“ означава зонална навигация въз основа на летателните характеристики на въздухоплавателни средства, експлоатирани по трасе на ОВД, по процедура за подход по прибори или в определено за целта въздушно пространство.

48 „Необходими комуникационни характеристики (Required communication performance (RCP) specification)“ са заявени необходими характеристики за предоставяне на УВД и прилежащо наземно оборудване, възможности на въздухоплавателното средство и операции, поддържащи комуникация, основана на експлоатационни характеристики.

49. „Необходими обзорни характеристики (Required surveillance performance (RSP) specification)“ са заявени необходими характеристики за предоставяне на УВД и прилежащо наземно оборудване, възможности на въздухоплавателното средство и операции, поддържащи обзор, основан на експлоатационни характеристики.

50. „Ниво на интегритет (аеронавигационни данни) (Integrity classification (aeronautical data))“ е класификация, основана на потенциалния риск, който произтича от използването на изкривени данни. Аеронавигационните данни се класифицират като:

а) рутинни данни - съществува много малка вероятност, че при използването на изкривени рутинни данни безопасното продължаване на полета и кацането на въздухоплавателното средство ще бъдат изложени на значителен риск и възможност от катастрофа;

б) съществени данни - съществува малка вероятност, че при използването на изкривени съществени данни безопасното продължаване на полета и кацането на въздухоплавателното средство ще бъдат изложени на значителен риск и възможност от катастрофа;

в) критични данни - съществува голяма вероятност, че при използването на изкривени критични данни безопасното продължаване на полета и кацането на въздухоплавателното средство ще бъдат изложени на значителен риск и възможност от катастрофа.

51. „Ниво на увереност (Confidence level)“ е вероятността, че истинската стойност на даден параметър е в границите на определен интервал около предварително изчислена стойност.

52. „NOTAM (NОТАМ)“ е съобщение, разпространявано по телекомуникационен път, което съдържа информация за въвеждане в действие, състояние или промяна на всяко аеронавигационно оборудване, обслужване, процедура или информация за опасност, навременното познаване на които има важно значение за персонала свързан с провеждане на полетите.

53. „Обзорно обслужване при ОВД (ATS surveillance service)“ е термин, използван за означаване на обслужване, предоставено посредством системи за обзор, използвани при ОВД.

54. „Обзорна система за ОВД (ATS surveillance system)“ е общ термин, означаващ в различните случи ADS-B, PSR, SSR или подобна система инсталиран на земята, позволяваща идентифициране на ВС. Подобна система, инсталирана на земята, е тази, която показва чрез сравнителна оценка или друг метод, че притежава ниво на безопасност и функционалност, равно или по-високо от моно-импулсния SSR.

55. „Обзор, основан на експлоатационни характеристики (Performance based surveillance (PBS))” e oбзор, основан на експлоатационни характеристики, приложими за предоставянето на УВД.

***Забележка:*** Спецификация RSP включва необходими характеристики на оперативния обзор, които са приложими за части на системата по отношение на предоставен обзор и параметри за време на пренос, непрекъснатост, наличност, интегритет, безопасност и функционалност, необходима за предлаганата функция в рамките на определено въздушно пространство.

56. „Ограничена зона (Restricted area)“ е въздушно пространство с установени размери над земната повърхност или териториалните води на страната, в пределите на което полетите на въздухоплавателните средства са ограничени съгласно определени условия.

57. „Опасна зона (Danger area)“ е въздушно пространство с установени размери, в пределите на което в определени периоди от време се осъществява дейност, представляваща опасност за полетите на въздухоплавателните средства.

58. „Опознавателна зона за противовъздушната отбрана (Air defence identification zone (ADIZ))“ е специално означено въздушно пространство с определени размери, в границите на което от въздухоплавателното средство се изисква да изпълни определени процедури за опознаване и/или докладване, в допълнение към процедурите, свързани с предоставяне на обслужване на въздушното движение.

59. „Ортометрична относителна височина (Orthometric height)“ е височината на точка над повърхността на геоида, обикновено представена като MSL височина.

60. „Осигуряване на качество (Quality assurance)“ е част от управлението на качество, целяща да се създаде увереност, че изискванията за качество ще бъдат изпълнени (ISO 9000).

61. „Отклонение на станция (Station declination)“ е изравняващо отклонение на нулевия радиал на VOR станция от истинския север, определено в момента на калибриране на VOR станцията.

62. „Относителна височина (Height)“ е вертикалното разстояние до ниво, точка или обект, приет за точка, измерено от указано изходно ниво.

63. „Потвърждаване/Валидиране (Validation)“ е потвърждение чрез представяне на обективно доказателство, че изискванията за конкретно използване или предвидено приложение са изпълнени (ISO 9000).

64. „Предполетен информационен бюлетин (PIB) (Pre-flight information bulletin (PIB))“ е представяне на текущата NOTAM информация от оперативна важност, подготвена преди полет.

65. „Преки споразумения за пренос (Direct transit arrangements)“ са специални споразумения, одобрени от гражданските ведомства, съгласно които трафик, спиращ за малко при преминаването си през Република България, може да остане под наш пряк контрол.

66. „Препятствие (Obstacle)“ са всички неподвижни (временни или постоянни) и подвижни обекти или части от тях, които:

а) са разположени в зоната, предназначена за наземно движение на въздухоплавателните средства;

б) се разпростират над определена повърхност, предназначена да осигури безопасността на въздухоплавателните средства в полет; или

в) се намират извън дефинираните повърхности, но са оценени като риск за аеронавигацията

67. „Прецизност (Precision)“ представлява най-малката разлика, която може да се установи с увереност по време на процеса на измерване. За геодезическите измервания прецизността представлява степента на качество на изпълнението на действията по измерването или степента на съвършенство на използваните прибори и методи в процеса на измерване.

68. „Приложение (Application)“ e обработка на данни за нуждите на изискванията на потребителя (ISO 19104).

69. „Принципи на човешкия фактор (Human factors principles)“ са принципи, които се прилагат в процесите на проектиране, сертифициране, обучение на кадрите и експлоатационната дейност, целящи осигуряването на безопасно взаимодействие между човека и другите компоненти на системата чрез надлеждно отчитане на възможностите на човека.

70. „Проверка/Верификация (Verification)“ е потвърждаване чрез представяне на обективно доказателство, че определените изисквания са изпълнени (ISO 9000). Терминът „проверен“ се използва за означаване на съответно състояние. Потвърждаването може да обхваща такива дейности, като:

а) извършване на алтернативни пресмятания;

б) сравняване на спецификация на нов проект със спецификация на подобен доказан проект;

в) извършване на изпитания и доказване;

г) преглед на документите преди разпространяване.

71. „Промени, предизвикани от характеристиките (Feature operation)“ е дейност, която може да се извърши вследствие влиянието на всеки отделен вид характеристика (ISO 19110).

72. „Проследяемост (Traceability)“ е възможност да се проследи историята, прилагането или местонахождението, на това което се разглежда (ISO 9000). Когато се разглежда продукт, проследимостта може да бъде свързана с:

а) произхода на материали и съставни части;

б) историята на създаване на продукта;

в) разпространението и местонахождението на продукта след доставка.

73. „Първична информация/данни (Raw Information/data)“ е основна информация/данни или информация/данни с временен характер, необходима за публикуване в сборник АИП, под формата на АИП поправка, АИП добавка и циркуляр за аеронавигационна информация, преди същата да бъде оценена и одобрена.

74. „Работна площ (Movement area)“ е част от летището, предназначена за излитане, кацане и рулиране на въздухоплавателни средства, състояща се от маневрената площ и перона (пероните).

75. „Радиопредаване VOLMET (VOLMET broadcast)“ е непрекъснато повтарящо се радиопредаване, съдържащо според нуждите текущи летищни сведения за времето, летищни прогнози и съобщения SIGMET за въздухоплавателни средства по време на полет.

76. „Разрешаваща способност (Resolution)“ е броят от единици или цифри, чрез които е изразена и използвана измерена или изчислена стойност.

77. „Растителна обвивка (Canopy)“ е земната повърхност, допълнена с относителната височина на растителността.

78. „Регулиране и контрол на аеронавигационната информация (AIRAC) (Aeronautical Information Regulation and Control (AIRAC))“ е акроним, обозначаващ система от общи дати на влизане в сила, чието предназначение е своевременното оповестяване на обстоятелства, които предизвикват необходимост от съществени промени в оперативната работа.

79. „Сбор на аеронавигационна информация (Assemble)“ е процес на събиране на аеронавигационна информация от множество източници в база данни и създаване на основа за последваща обработка. Тази фаза включва проверка на данните и отстраняване на откритите грешки и недостатъци.

80. „Сборник Аеронавигационна информация и публикация (сборник АИП). (Aeronautical Information Publication (AIP))“ е публикация, издавана или одобрявана от държавата, съдържаща дългосрочна аеронавигационна информация, имаща важно значение за въздушната навигация.

81. „Серия от множества данни (Data set series)“ е група от множества данни, които имат една и съща спецификация на продукта (ISO 19115).

82. „Спецификация на информационен продукт (Data product specification)“ е подробно описание на множества данни или серии от множества данни заедно с допълнителна информация, позволяваща създаването, предоставянето на и използването им от други лица (ISO 19131). Спецификацията на информационен продукт предоставя описание на предметната област и спецификация на съответствието на предметната област и множества данни. Тя може да се използва за изготвяне, продажби, крайна употреба и други цели.

83. „Стъпка (Post spacing)“ е ъгловото или линейното разстояние между две съседни точки на превишение.

84. „SNOWTAM“ съобщение“ е специална серия NOTAM, с която се съобщава за наличието или отстраняването на опасни условия поради сняг, лед, киша или локви вода, образувани от сняг, киша и лед върху работната площ на летището, като се използва специфичен формат.

85. „Терен (Terrain)“ е повърхността на земята с природни обекти, като планини, хълмове, ридове, долини, водни басейни, постоянно ледено или снежно покритие, без препятствия. В зависимост от метода за събиране на данните теренът представлява земната повърхност, растителната обвивка или друга повърхност между тях, определяна като „първа отразяваща повърхност“.

86. „Точност (Ассuracy)“ е степента на съответствие между прогнозната или измерената стойност и действителната стойност. При определяне на местоположение точността обикновено се изразява посредством разстояние до указана позиция, спрямо която съществува определена увереност за точността на местоположението.

87. „Управление на аеронавигационната информация (Aeronautical information management (AIM)) Динамично интегрирано управление на аеронавигационна информация, чрез предоставяне и обмен на висококачествени цифрови аеронавигационна данни в сътрудничество с всички страни.

88. „Управление на въздушното движение (УВД) (Air traffic management (ATM))“ е динамичното, цялостно, ефективно, безопасно и икономично управление на въздушния трафик и въздушното пространство, включително обслужване на въздушното движение, управление на въздушното пространство и управление на потока на въздушното движение, чрез предоставяне на средства и непрекъснатост на услугите в сътрудничество с всички страни и включвайки въздушни и наземни функции.

89. „Управление на качеството (Quality management)“ е координирани дейности за ръководене и контрол на дадена организация по отношение на качеството (ISO 9000).

90. „Характеристика (Feature)“ е отличителна черта или свойство на явление от реалния свят (ISO 19101).

91. „Циклична контролна сума (Cyclic redundancy check (CRC))“ е математически алгоритъм, прилаган за цифрови данни, осигуряващ определено ниво на защита срещу загуба или промяна на данните.

92. „Циркуляр за аеронавигационна информация (Aeronautical Information Circular (AIC))“ е публикация, съдържаща информация, която не може да послужи като повод за публикуване на NOTAM съобщение или не може да бъде включена в сборник АИП, но която се отнася до безопасността на полетите, въздушната навигация, технически, административни или законодателни въпроси.

### § 2. За гарантиране на безопасността на въздухоплаването в обслужваното въздушно пространство от Република България, ГД „ГВА“ може да разпореди включване в Сборник АИП и на друга информация, различна от изброената в тази наредба.

§ 3. Главният директор на Главна дирекция „Гражданска въздухоплавателна администрация“ или упълномощено от него лице, на основание чл. 9 от Регламент (ЕС) 1034/2011 приема процедури и/или на основание чл. 13 издава указания по безопасност за прилагането на наредбата и Регламент (ЕС) № 73/2010.

§ 4. Тази наредба въвежда изискванията на Приложение № 15 към Конвенцията за международно гражданско въздухоплаване, 15 издание от ноември 2016 г., включително до поправка 39 А (Amendment 39А).

### Преходни и заключителни разпоредби

§ 5. Тази наредба се издава на основание § 6 от преходните и заключителните разпоредби във връзка с чл. 16а, т. 6 от Закона за гражданското въздухоплаване.

§ 6. Тази наредба отменя Наредба № 15 от 13 април 2011 г. за аеронавигационно информационно обслужване (обн., ДВ, бр. 37 от 2011 г., изм. и доп., бр. 48 от 2014 г.).

§ 7. Наредбата влиза в сила четиридесет дни след обнародването й в Държавен вестник.

Приложение № 1

към чл. 12, ал. 3, чл. 13, ал. 5, чл. 28, ал. 1 и чл. 29

**Разрешаваща способност и ниво на интегритет на публикувани аеронавигационни данни**

**Таблица 1. Географска ширина и дължина**

|  |  |  |
| --- | --- | --- |
| **Географска ширина и дължина** | **Разрешаваща способност** | **Ниво на**  **интегритет** |
| Точки на границата на района за полетна информация | 1 min | рутинни |
| Точки на границите на забранени зони, ограничени зони и опасни зони (извън границите на контролирани райони/зони) | 1 min | рутинни |
| Точки на границите на забранени зони, ограничени зони и опасни зони (в границите на контролирани  райони/зони) | 1 sec | съществени |
| Точки на границите на контролирани райони/зони | 1 sec | съществени |
| Навигационни средства по маршрут, пресечни и контролни точки, точки за изчакване и точки по схеми за отлитане и долитане | 1 sec | съществени |
| Препятствия в Зона 1 (цялата територия на държавата) | 1 sec | рутинни |
| Контролна точка на летище/вертолетно летище | 1 sec | рутинни |
| Навигационни средства на летище/вертолетно летище | 1/10 sec | съществени |
| Препятствия в Зона 3 | 1/10 sec | съществени |
| Препятствия в Зона 2 | 1/10 sec | съществени |
| Точки за начало на финалния участък на подхода/контролни точки и други съществени контролни точки/точки от процедура за долитане по прибори | 1/10 sec | съществени |
| Праг на ПИК | 1/100 sec | критични |
| Край на ПИК | 1/100 sec | критични |
| Място за изчакване при ПИК | 1/100 sec | критични |
| Точки на осовата линия на пътека за рулиране/точки на насочващата линия при паркиране | 1/100 sec | съществени |
| Маркировка на мястото на пресичане на пътеки за рулиране | 1/100 sec | съществени |
| Насочваща линия за излизане от ПИК | 1/100 sec | съществени |
| Точки на местостоянките на въздухоплавателните средства/точки за настройка на INS | 1/100 sec | рутинни |
| Геометричен център на TLOF или на праговете на FATO, вертолетни летища | 1/100 sec | критични |
| Граници на перон | 1/10 sec | рутинни |
| Противообледeнителни средства (граници) | 1/10 sec | рутинни |

**Таблица 2. Превишение, абсолютна височина, относителна височина**

|  |  |  |
| --- | --- | --- |
| **Превишение, абсолютна височина, относителна височина** | **Разрешаваща способност** | **Ниво на интегритет** |
| Превишение на летище/вертолетно летище | 1 m или 1 ft | съществени |
| Вълната на геоида спрямо елипсоида на WGS-84 в точката на превишение на летище/вертолетно летище | 1 m или 1 ft | съществени |
| Праг на ПИК или FATO при неточен подход | 1 m или 1 ft | съществени |
| Вълната на геоида спрямо елипсоида на WGS-84 на прага на ПИК или FATO, геометричния център на TLOF при неточен подход | 1 m или 1 ft | съществени |
| Праг на ПИК или FATO при точен подход | 0.1 m или 0.1 ft | критични |
| Вълната на геоида спрямо елипсоида на WGS-84 на прага на ПИК или FATO, геометричния център на TLOF при точен подход | 0.1 m или 0.1 ft | критични |
| Относителна височина за прелитане прага на ПИК (относителна височина на контролната точка) при точен подход | 0.1 m или 0.1 ft | критични |
| Препятствия в Зона 2 | 1 m или 1 ft | съществени |
| Препятствия в Зона 3 | 0.1 m или 0.1 ft | съществени |
| Препятствия в Зона 1 (цялата територия на държавата) | 1 m или 1 ft | рутинни |
| Далекомерна система/прецизна (DМE/P) | 3 m (10 ft) | съществени |
| Далекомерна система (DМE) | 30 m (100 ft) | съществени |
| Минимални абсолютни височини | 50 m или 100 ft | рутинни |
| Контролна точка на наземна допълваща система ( GBAS) | 1 m или 1 ft | съществени |
| Височина за прелитане на хеликоптерно летище, PinS подход | 1 m или 1 ft | съществени |

**Таблица 3. Склонение и магнитно отклонение**

|  |  |  |
| --- | --- | --- |
| **Склонение / магнитно отклонение** | **Разрешаваща способност** | **Ниво на интегритет** |
| Склонение на VHF навигационни станции, които се използват за техническа настройка | 1 градус | съществени |
| Магнитно отклонение на NDB | 1 градус | рутинни |
| Магнитно отклонение на летище/вертолетно летище | 1 градус | съществени |
| Магнитно отклонение на курсовата антена на ILS | 1 градус | съществени |
| Магнитно отклонение на азимуталната антена на МLS | 1 градус | съществени |

**Таблица 4. Направление**

|  |  |  |
| --- | --- | --- |
| **Направление** | **Разрешаваща способност** | **Ниво на интегритет** |
| Участъци от трасета | 1 градус | рутинни |
| Направление, използвано за формиране на контролна точка по маршрут или на летищна/крайна точка | 1/10 градуса | рутинни |
| Участъци от схеми за долитане/отлитане в района на летището | 1 градус | рутинни |
| Направление използвано за формиране на контролни точки по схемите за подход по прибори | 1/100 градуса | съществени |
| Настройка на курса на ILS (истински) | 1/100 градуса | съществени |
| Настройка на нулевия радиал на МLS (истински) | 1/100 градуса | съществени |
| Направление на ПИК и FATO (истински) | 1/100 градуса | рутинни |

**Таблица 5. Дължина / разстояние / размер**

|  |  |  |
| --- | --- | --- |
| **Дължина/разстояние/размер** | **Разрешаваща способност** | **Ниво на интегритет** |
| Дължина на участъци от трасета | 1/10 km или  1/10 NМ | рутинни |
| Разстояние използвано за формиране на контролна точка по маршрут | 1/10 km или  1/10 NМ | рутинни |
| Дължина на участъци от схеми за долитане/отлитане в района на летището | 1/100 km или  1/100 NМ | съществени |
| Разстояние използвано за формиране на контролни точки в района на летището и по схеми за подход по прибори | 1/100 km или  1/100 NМ | съществени |
| Дължина на ПИК и FATO, размери на TLOF | 1 m или 1 ft | критични |
| Ширина на ПИК | 1 m или 1 ft | съществени |
| Разстояние на изместване на прага на ПИК | 1 m или 1 ft | рутинни |
| Дължина и ширина на участъка, свободен от препятствия | 1 m или 1 ft | съществени |
| Дължина и ширина на крайния участък за спиране | 1 m или 1 ft | критични |
| Разполагаема дължина за кацане | 1 m или 1 ft | критични |
| Разполагаема дължина за разбег | 1 m или 1 ft | критични |
| Разполагаема дължина за излитане | 1 m или 1 ft | критични |
| Разполагаема дължина за прекъснато излитане | 1 m или 1 ft | критични |
| Ширина на страничната ивица за безопасност на ПИК | 1 m или 1 ft | съществени |
| Ширина на пътека за рулиране | 1 m или 1 ft | съществени |
| Ширина на страничната ивица за безопасност на пътека за рулиране | 1 m или 1 ft | съществени |
| Разстояние между курсова антена на ILS и край на ПИК | 1 m или 1 ft | рутинни |
| Разстояние между глисадна антена на ILS и праг на ПИК, измерено по осовата линия | 1 m или 1 ft | рутинни |
| Разстояние между маркер на ILS и праг на ПИК | 1 m или 1 ft | съществени |
| Разстояние между антена на ILS/DМE и праг на ПИК, измерено по осовата линия | 1 m или 1 ft | съществени |
| Разстояние между азимутална антена на МLS и край на ПИК | 1 m или 1 ft | рутинни |
| Разстояние между антена за височина на МLS и праг на ПИК, измерено по осовата линия | 1 m или 1 ft | рутинни |
| Разстояние между антена на МLS DМE/Р и праг на ПИК, измерено по осовата линия | 1 m или 1 ft | съществени |

Приложение № 2

към чл. 12, ал.3, чл. 13, ал. 4 и 5, чл. 28, ал. 1, чл. 37, ал. 1 и чл. 38

**Съдържание на сборник „Аеронавигационна информация и публикация“ - Сборник АИП**

**Част 1 Общи положения (GEN)**

**GEN 0.1 Предговор**

Краткото описание на сборник АИП включва:

1. име на упълномощения орган, който го публикува;

2. използвани документи на ИКАО;

3. метод за публикуване (т.е. печат, чрез интернет или друг електронен носител);

4. структура на сборник АИП и установен интервал за редовни поправки;

5. политика за авторско право, ако е приложимо;

6. служба за информация при установяване на грешки или пропуски в сборник АИП.

**GEN 0.2 Регистриране на АИП поправките**

Регистърът на АИП поправките и AIRAC поправките съдържа:

1. номер на поправката;

2. дата на публикацията;

3. дата на вписване (за AIRAC поправките - датата на влизане в сила);

4. подпис/инициали на служителя, внесъл поправката.

**GEN 0.3 Регистриране на АИП добавките**

Регистърът на издадените АИП добавки съдържа:

1. номер на добавката;

2. заглавие на добавката;

3. частта от сборник АИП, за която се отнася;

4. период на валидност;

5. вписване на анулирането.

**GEN 0.4 Контролен лист на страниците на сборник АИП**

Контролният лист на страниците на сборник АИП съдържа:

1. номер на страница/име на карта;

2. дата на публикуване или дата на влизане в сила (ден, име на месец и година) на аеронавигационната информация.

**GEN 0.5 Списък на ръчните поправки на сборник АИП**

Списъкът на валидните ръчни поправки на сборник АИП съдържа:

1. страници на сборник АИП, за които се отнася тази поправка;

2. поправения текст;

3. номера на АИП поправката, с която е въведена ръчната поправка.

**GEN 0.6 Съдържание на част 1**

Списък на разделите и подразделите, съдържащи се в част 1 Общи положения (GEN).

**GEN 1. Национални правила и изисквания**

**GEN 1.1 Упълномощени органи**

Адресите на упълномощените органи и служби, обслужващи международната въздушна навигация (органи за гражданско въздухоплаване, метеорология, митница, имиграционни и медицински служби, служби за сбор на такси за прелитане и летищни такси, служби за санитарен контрол и разследване на авиационни произшествия), се публикуват отделно за всеки орган или служба и включват:

1. упълномощен орган/служба;

2. име на упълномощения (-ата) орган/служба;

3. пощенски адрес;

4. телефонен номер;

5. телефаксен номер;

6. e-mail адрес;

7. адрес за aеронавигационно неподвижно обслужване (AFS);

8. web страница, ако е налична.

**GEN 1.2 Влитане, преминаване и излитане на въздухоплавателни средства**

Правилата и изискванията за предварително уведомяване и молби за разрешения за влитане, преминаване и излитане на въздухоплавателни средства, изпълняващи международни полети.

**GEN 1.3 Влизане, преминаване и излизане на пътници и екипажи**

Правилата (включително митнически, имиграционни и карантинни разпоредби и изисквания за предварително уведомяване и молби за разрешения) за влизане, преминаване и излизане на неимигриращи пътници и екипажи.

**GEN 1.4 Внос, преминаване и износ на товари**

Правилата (включително митнически правила и изисквания за предварително уведомяване и молби за разрешения) за внос, преминаване и износ на товари.

**GEN 1.5 Прибори, оборудване и полетна документация на въздухоплавателното средство**

Кратко описание на приборите, оборудването и полетната документация на въздухоплавателното средство, включващо:

1. прибори, оборудване (включително комуникационно, навигационно и обзорно оборудване) и полетна документация, които трябва да се намират на борда на въздухоплавателното средство, включително и всички специални изисквания;

2. авариен радиопредавател за местоположение (ELT), сигнални устройства и животоспасяващо оборудване съгласно решенията, приети на регионални съвещания за въздушна навигация за полети над определени райони от земната повърхност.

**GEN 1.6 Обобщение на национални правила и международни договори и конвенции**

Списък на заглавията и забележките и където е възможно, обобщение на националните правила за въздушна навигация, включително списък на международните договори и конвенции, ратифицирани от Република България.

**GEN 1.7 Различия от стандартите, препоръчителните практики и процедури на ИКАО**

Списък на важните различия между националните правила и практики на Република България и съответните препоръки на ИКАО, включващ:

1. съответната препоръка (приложение към Конвенцията за международно гражданско въздухоплаване и номер на изданието, параграф);

2. пълния текст на посочената разлика.

Всички важни различия се изброяват в този подраздел. Всички приложения се изброяват в последователен ред, дори и да няма разлика в дадено приложение, като в този случай се отбелязва с NIL. Националните различия или степента на неприлагане на допълнителните регионални процедури се обявяват незабавно, като се посочва приложението, към което се отнасят тези допълнителни процедури.

**GEN 2. Таблици и кодове**

**GEN 2.1 Измервателна система, обозначения на въздухоплавателните средства, празници**

**GEN 2.1.1 Мерни единици**

Описание на използваните мерни единици, включващо таблица на мерните единици.

**GEN 2.1.2 Отправна система за времето**

Описание на използваната отправна система за време (календар и часово време) и начина на нейното представяне в сборник АИП с указание дали се използва система за лятно часово време.

**GEN 2.1.3 Хоризонтална отправна система**

Кратко описание на използваната хоризонтална (геодезична) отправна система, включващо:

1. име/обозначение на отправната система;

2. обозначение и параметри на проекцията;

3. обозначение на използваната елипсоида;

4. обозначение на използваното опорно начало;

5. район(и) на приложение;

6. обяснение, когато е възможно, на използваната звездичка (\*), отбелязваща онези координати, които не отговарят на съответните изисквания за точност на Наредба № 11 от 5.05.1999 г. за обслужване на въздушното движение във въздушното пространство на Република България (Обн. ДВ. бр.50 от 1999г.) и Наредба № 14 от 2012г. за летищата и летищното осигуряване.

**GEN 2.1.4 Вертикална отправна система**

Кратко описание на използваната вертикална отправна система, включващо:

1. име/обозначение на вертикалната отправна система;

2. описание на използвания модел на геоида, включващо необходимите параметри за преобразуване на относителната височина от използвания модел към EGM-96;

3. обяснение, когато е възможно, на използваната звездичка (\*), отбелязваща онези превишения/геоидни вълни, които не отговарят на изискванията за точност на Наредба № 14 от 2012г. за летищата и летищното осигуряване.

**GEN 2.1.5 Националност на въздухоплавателните средства и регистрационни знаци**

Посочване националността на въздухоплавателното средство и регистрационните знаци, приети от Република България.

**GEN 2.1.6 Национални празници**

Списък на националните празници с обозначение на службите, за които се отнасят.

**GEN 2.2 Съкращения, които се използват в публикациите**

Азбучен списък на съкращенията и съответното им значение, използвано от Република България в сборник АИП и, при разпространяване на аеронавигационни данни и аеронавигационна информация със съответните забележки, за тези национални съкращения, които се различават от посочените от ИКАО.

**GEN 2.3 Символи в картите**

Списък на символите в картите, подредени според сериите на картите, в които те се използват.

**GEN 2.4 Индикатори за местоположение**

Азбучен списък на индикаторите за местоположение, определени за фиксираните аеронавигационни станции за аеронавигационно неподвижно обслужване, използвани за целите на кодирането и декодирането. Посочва се местоположението и на станции, които не са свързани с аеронавигационното неподвижно обслужване.

**GEN 2.5 Списък на радионавигационните средства**

Азбучен списък на радионавигационните средства, съдържащ:

1. позивна;

2. име на средството;

3. вид на средството;

4. определители за целта на обслужване на средството - за трасе (Е), за летище (А) или и за двете (АЕ).

**GEN 2.6 Преобразуване на мерни единици**

Таблици или формули за преобразуване:

1. от морски мили в километри и обратно;

2. от футове в метри и обратно;

3. от десети от ъглова минута в ъглови секунди и обратно;

4. други преобразувания, ако е необходимо.

**GEN 2.7 Таблици за изгрев/залез на слънцето**

Информация за времената на изгрев и залез, включително кратко описание на критериите, използвани за определяне на времената, дадени в таблиците или проста формула или таблица, от които времената могат да бъдат изчислени за всяко местоположение от територията/зоната на отговорност, или азбучен списък на местоположенията, за които са дадени тези времена, с препратка към съответната страница в таблицата и таблиците за изгрев/залез на слънцето за избрани пунктове/местоположения, включващо:

1. име на пункта;

2. индикатор за местоположение по ИКАО;

3. географски координати в градуси и минути;

4. дата(и), за която са дадени времената;

5. време на начало на сутрешния граждански сумрак;

6. време на изгрев;

7. време на залез;

8. време на край на вечерния граждански сумрак.

**GEN 3. Обслужване**

**GEN 3.1 Аеронавигационно информационно обслужване**

**GEN 3.1.1 Отговорна служба**

Описание на осигуряваното аеронавигационно информационно обслужване и неговите главни съставни части, включващо:

1. име на службата;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. web страница, ако е налична;

8. съобщение, посочващо документите на ИКАО, на които се основава обслужването и ако има различия, препратка към страниците в сборник АИП, където те са посочени;

9. указване на работното време, ако то не е 24 часа.

**GEN 3.1.2 Район на отговорност**

Районът на отговорност на ДП „РВД“.

**GEN.3.1.3 Аеронавигационни публикации**

Описание на елементите на интегрирания аеронавигационен информационен пакет, включващо:

1. сборник АИП;

2. АИП поправка;

3. АИП добавка (SUP);

4. циркуляр за аеронавигационна информация (AIC);

5. NOTAM съобщение;

6. предполетен информационен бюлетин (PIB);

7. контролен лист (Check-list);

8. списък на валидните NOTAM съобщения;

9. как могат да бъдат получени.

Когато за обявяване на цените на публикациите се използва аеронавигационен информационен циркуляр, това се посочва в сборник АИП.

**GEN 3.1.4 Система AIRAC**

Кратко описание на използваната система AIRAC, включващо таблица на настоящите и близки бъдещи AIRAC дати.

**GEN 3.1.5 Предполетно информационно обслужване на летищата/вертолетните летища**

Списък на летищата/вертолетните летища, на които се осигурява предполетна информация, включващ указание за съответната:

1. наличност на елементите на интегрирания аеронавигационен информационен пакет;

2. наличност на карти;

3. държави, за които се предоставя аеронавигационната информация.

**GEN 3.1.6 Електронни данни за терен и препятствията;**

**GEN 3.2 Аеронавигационни карти**

**GEN 3.2.1 Отговорна служба(и)**

Описание на службите, упълномощени да изготвят аеронавигационни карти, включващо:

1. име на службата;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. web страница, ако е налична;

8. съобщение, посочващо документите на ИКАО, на които се основава обслужването, и ако има различия, препратка към страниците в сборник АИП, където те са посочени;

9. посочване на работното време, ако не е 24 часа.

**GEN 3.2.2 Поддържане на карти**

Кратко описание как се ревизират и променят аеронавигационните карти.

**GEN 3.2.3 Организация на закупуването**

Подробно описание за това как могат да се получат карти, съдържащо:

1. име на физическото или юридическото лице, което извършва продажбите;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. web страница, ако е налична.

**GEN 3.2.4 Серии на наличните аеронавигационни карти**

Списък на сериите на наличните аеронавигационни карти, последван от общо описание на всяка серия и нейното предназначение.

**GEN 3.2.5 Списък на наличните аеронавигационни карти**

Списък на наличните аеронавигационни карти, включващ:

1. обозначение на сериите;

2. мащаб на сериите;

3. име или номер на всяка карта или на всеки лист в серията;

4. цена на лист;

5. дата на последната промяна.

**GEN 3.2.6 Индекс на световната аеронавигационна карта (WAC)-ИКАО 1:1 000 000**

Индексът на картата, показващ покритието и плана на страницата за WAC 1:1 000 000, изготвена от Република България. Ако вместо WAC 1:1 000 000 се изготвя аеронавигационна карта - ИКАО 1:500 000, индексът на картата се използва за определяне на мащаба и плана на страницата за аеронавигационните карти - мащаб 1:500 000.

**GEN 3.2.7 Топографски карти**

Подробна информация за това как могат да се получат топографски карти, съдържаща:

1. име на физическото или юридическото лице, което извършва продажбите;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. web страница, ако е налична

**GEN 3.2.8 Корекции на карти, които не се съдържат в сборник АИП**

Списък на корекциите на карти, които не се съдържат в сборник АИП, или указание откъде може да бъде получена такава информация.

**GEN 3.3 Обслужване на въздушното движение**

**GEN 3.3.1 Отговорен орган**

Описание на органа за обслужване на въздушното движение, неговите главни компоненти, включващо:

1. име на органа;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. web страница, ако е налична;

8. съобщение, посочващо документите на ИКАО, на които се основава обслужванетоq и ако има различия, препратка към страниците в сборник АИП, където те са посочени;

9. посочване на работното време, ако то не е 24 часа.

**GEN 3.3.2 Район на отговорност**

Кратко описание на района на отговорност, в който се осигурява обслужване на въздушното движение.

**GEN 3.3.3 Видове обслужване**

Кратко описание на основните видове обслужване на въздушното движение.

**GEN 3.3.4 Координация между операторите и органите за обслужване на въздушното движение**

Общи условия, при които се осъществява координацията между операторите и органите за обслужване на въздушното движение.

**GEN 3.3.5 Минимална абсолютна височина на полета**

Критерият, използван за определяне на минималните абсолютни височини на полета.

**GEN 3.3.6 Списък с адресите на органите за обслужване на въздушното движение**

Списък на органите за обслужване на въздушното движение и техните адреси, подредени по азбучен ред, съдържащ:

1. име на органа;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. web страница, ако е налична.

**GEN 3.4 Комуникационно обслужване**

**GEN 3.4.1 Отговорна служба**

Описание на службата, отговорна за осигуряването на телекомуникационните и навигационните средства, включващо:

1. име на службата;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. web страница, ако е налична;

8. съобщение, посочващо документите на ИКАО, на които се основава обслужването, и ако има различия, препратка към страниците в сборник АИП, където те са посочени;

9. посочване на работното време, ако не е 24 часа.

**GEN 3.4.2 Район на отговорност**

Кратко описание на района на отговорност, в който се осигурява телекомуникационно обслужване.

**GEN 3.4.3 Видове обслужване**

Кратко описание на основните видове обслужване и осигурените средства, включващо:

1. радионавигационно обслужване;

2. гласово обслужване и/или обслужване по канал за предаване на данни;

3. радиопредавателно обслужване;

4. използвани езици;

5. указания къде може да бъде получена подробна информация.

**GEN 3.4.4 Изисквания и условия**

Кратко описание на изискванията и условията, при които са достъпни видовете комуникационно обслужване.

**GEN 3.4.5 Разни**

Всяка допълнителна информация (напр. избрани радиопредавателни станции, телекомуникационна диаграма).

**GEN 3.5 Метеорологично обслужване**

**GEN 3.5.1 Отговорна служба**

Кратко описание на службата, отговорна за осигуряването на метеорологична информация, включващо:

1. име на службата;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. web страница, ако е налична;

8. съобщение, посочващо документите на ИКАО, на които се основава обслужването, и ако има различия, препратка към страниците в сборник АИП, където те са посочени;

9. посочване на работното време, ако не е 24 часа.

**GEN 3.5.2 Район на отговорност**

Кратко описание на района или въздушните трасета, за които е осигурено метеорологично обслужване.

**GEN 3.5.3 Метеорологични наблюдения и сведения**

Подробно описание на метеорологичните наблюдения и сведения, осигурявани за международната въздушна навигация, включващо:

1. име на станцията и индикатор за местоположение по ИКАО;

2. вид и честота на наблюденията, включително автоматичното средство за наблюдение;

3. видове метеорологични сведения (например МЕТАR) и подробности, ако се включва допълнителна информация (например "тренд" прогноза за кацане);

4. специфичен вид наблюдателна система и броя на точките за наблюдение, използвани за наблюдение и съобщаване на приземен вятър, видимост, видимост на ПИК, долна граница на облаците, температура и където е възможно, срез на вятъра (като анемометър при пресечките на пистите, трансмисометър до точките на опиране и пресечката и т.н.);

5. работно време;

6. указване на наличната аеронавигационна климатологична информация.

**GEN 3.5.4 Видове обслужване**

Кратко описание на основните видове обслужване, включително и подробности за брифинга, консултирането, представянето на метеорологичната информация, наличната полетна документация за операторите и членовете на екипажа, на методите и средствата, използвани за предоставяне на метеорологична информация.

**GEN 3.5.5 Изискване за оповестяване от операторите**

Описание на съществуващото изискване на метеорологичните власти за минимален срок за предварителното им оповестяване от операторите за осигуряване на брифинг, консултации и полетна документация, както и за допълнителна метеорологична информация, която те искат, валидно и в случаите, когато желаят да сменят вече предоставената им такава.

**GEN 3.5.6 Доклад от въздухоплавателните средства**

Описание на изискванията на метеорологичните власти за изготвяне и представяне на доклади от въздухоплавателните средства.

**GEN 3.5.7 VOLMET обслужване**

Описание на VOLMET и/или D-VOLMET обслужване, включващо:

1. име на предаващия пункт;

2. позивна или идентификатор и емисия;

3. използвана честота или честоти на радиопредаване;

4. периоди на радиопредаване;

5. часове на работа;

6. списък на летищата/вертолетните летища, за които се включват доклади или прогнози;

7. доклади, прогнози, информация SIGMET и забележки.

**GEN 3.5.8 SIGMET и AIRMEТ обслужване**

Описание на метеорологичното наблюдение, осигурявано в районите за полетна информация или контролираните райони, за които се осигурява обслужване на въздушното движение, включително и списък на метеорологичните служби за следене, включващо:

1. име на метеорологичната служба за следене, индикатор за местоположение по ИКАО;

2. часове на работа;

3. обслужвани райони за полетна информация и контролирани райони;

4. вид на публикувана информация SIGMET (SIGMET, SST SIGMET) и периодите на валидност;

5. прилагани специфични процедури за информацията SIGMET (например за вулканична пепел, тропически циклони);

6. прилагани процедури за информацията AIRMEТ (съгласно съответните регионални споразумения за въздушна навигация);

7. органи за обслужване на въздушното движение, осигурявани с информация SIGMET и AIRMEТ;

8. допълнителна информация (например за ограничения на обслужването и т.н.).

**GEN 3.5.9 Друго автоматизирано метеорологично обслужване**

Описание на наличните видове автоматизирано обслужване за осигуряване на метеорологична информация (напр. автоматизирано предполетно информационно обслужване, достъпно по телефон или модем), включващо:

1. име на службата;

2. наличната информация;

3. осигурявани райони, маршрути и летища;

4. телефон и номер/а на факс, е-mail адрес и web страница, ако е налична.

**GEN 3.6 Търсене и спасяване**

**GEN 3.6.1 Отговорни органи/служби**

Кратко описание на органа (службите), отговорен за осигуряване на търсене и спасяване (SAR), включващо:

1. име на органа/службата;

2. пощенски адрес;

3. телефонен номер;

4. телефаксен номер;

5. е-mail адрес;

6. адрес за aеронавигационно неподвижно обслужване (AFS);

7. съобщение, посочващо документите на ИКАО, на които се основава обслужването, и ако има различия, препратка към страниците в сборник АИП, където те са посочени.

**GEN 3.6.2 Район на отговорност**

Кратко описание на района на отговорност, в който се осигурява обслужване за търсене и спасяване. За допълнително описание на зоната може да бъде включена и карта.

**GEN 3.6.3 Видове обслужване**

Кратко описание и географско представяне, където е възможно, на вида обслужване и осигурените средства, включващо информация къде районът на покритие на службите за търсене и спасяване зависи от важността на разгръщане на въздухоплавателните средства.

**GEN 3.6.4 Договори за търсене и спасяване**

Кратко описание на влезлите в сила договори за търсене и спасяване, включващо действия за осигуряване на облекчено влитане и излитане на въздухоплавателните средства на други държави за търсене, спасяване, издирване на отломки, поправка или събиране на отломки, на изгубено или повредено въздухоплавателното средство, само с уведомяване от въздуха или с уведомяване чрез полетен план.

**GEN 3.6.5 Условия за търсене и спасяване**

Кратко описание на условията за търсене и спасяване, включващо общите условия, при които обслужването и средствата са достъпни за международно използване, включително и указание дали средствата, които работят за търсене и спасяване, са специализирани в техниката и функциите на търсенето и спасяването, или се използват за други цели, но са пригодени за целите на търсенето и спасяването посредством обучение и оборудване, или са включени извънредно и нямат специално обучение или подготовка за работа при търсене и спасяване.

**GEN 3.6.6 Използвани процедури и сигнали**

Кратко описание на процедурите и сигналите, използвани от застрашеното въздухоплавателно средство, и таблица, показваща сигналите, които се използват от бедстващите.

**GEN 4. Летищни такси и такси за аеронавигационно обслужване**

**GEN 4.1 Летищни такси**

Кратко описание на видовете такси, които могат да бъдат прилагани на използваните международни летища/вертолетни летища, включващо:

1. кацане на въздухоплавателните средства;

2. паркиране, използване на хангар и продължително съхранение на въздухоплавателните средства;

3. обслужване на пътници;

4. сигурност;

5. шум;

6. други (митница, медицинско обслужване, имиграция и т.н.);

7. изключения/намаления;

8. начини на плащане.

**GEN 4.2 Такси за аеронавигационно обслужване**

Кратко описание на таксите, които могат да бъдат прилагани при извършване на аеронавигационно обслужване за международно използване, включващо:

1. контрол на подхода;

2. аеронавигационно обслужване по маршрута;

3. базисна цена за аеронавигационно обслужване и изключения/намаления;

4. начини на плащане.

**Част 2 Маршрути (ENR)**

**ENR 0.6 Съдържание на част 2**

Списък на разделите и подразделите, които се съдържат в част 2 Маршрути.

**ENR 1. Общи правила и процедури**

**ENR 1.1 Общи правила**

Публикуват се общите правила, прилагани в Република България.

**ЕNR 1.2 Правила за визуални полети**

Публикуват се правилата за визуални полети, прилагани в Република България.

**ENR 1.3 Правила за полети по прибори**

Публикуват се правилата за полети по прибори, прилагани в Република България.

**ENR 1.4 Класификация и описание на обслужваното въздушно пространство**

**ENR 1.4.1 Класификация на обслужваното въздушно пространство**

Описание на класовете на обслужвано въздушно пространство под формата на таблицата за класификация на въздушното пространство съгласно Наредба № 11 от 1999 г. за обслужване на въздушното движение във въздушното пространство на Република България, където се отбелязват по подходящ начин онези класове на въздушното пространство, които не се използват в Република България.

**ENR 1.4.2 Описание на обслужваното въздушно пространство**

Други описания на обслужваното въздушно пространство, както е приложимо, включително общо текстово описание.

**ENR 1.5 Процедури за изчакване, подход и отлитане**

**ENR 1.5.1 Общи положения**

Указват се критериите, върху които се базират процедурите за изчакване, подход и отлитане. Когато те се различават от препоръките на ИКАО, представянето им се извършва в табличен вид.

**ENR 1.5.2 Долитане**

Представят се процедурите (стандартни, за зонална навигация или и двете) за долитане, които са общи за полети в един и същ тип въздушно пространство. Ако в района на летището се прилагат процедури, различни от тях, това се отбелязва, като се посочи мястото, където тези процедури могат да бъдат намерени.

**ЕNR 1.5.3 Отлитане**

Представят се процедурите (стандартни, за зонална навигация или и двете) за отлитане, които са общи за въздухоплавателните средства, отлитащи от летище/вертолетно летище.

**ЕNR 1.5.4 Друга важна информация и процедури**

Кратко описание на допълнителна информация и процедури, например процедури при загуба на радарна информация и процедури при отказ на транспондер.

**ЕNR 1.6 Обзорно обслужване при ОВД и процедури**

**ENR 1.6.1 Първичен радар**

Описание на обслужването и процедурите при използване на първичен радар, включващо:

1. допълнително обслужване;

2. прилагане на радарен контрол;

3. процедури при загуба на радарна информация и комуникация "въздух - земя";

4. изисквания за гласово докладване и посредством CPDLC на местоположението;

5. графично изобразяване на района на радарно покритие.

**ЕNR 1.6.2 Вторичен обзорен радар (SSR)**

Описание на оперативните процедури за работа на вторичния обзорен радар, включващо:

1. аварийни процедури;

2. процедури при отказ на комуникацията "въздух - земя" и при незаконна намеса;

3. системата за назначаване на вторичен код;

4. изисквания за гласово докладване и посредством CPDLC на местоположението;

5. графично представяне на района на радарното покритие на вторичния обзорен радар.

**ЕNR 1.6.3 Автоматичен зависим обзор - радио-предаване (ADS-B)**

Описание на оперативните процедури за работа на автоматичния зависим обзор (ADS-B), включващо:

1. аварийни процедури;

2. процедури при отказ на комуникацията "въздух - земя" и при незаконна намеса;

3. изисквания за опознаване на въздухоплавателните средства;

4. изисквания за гласово и CPDLC докладване на местоположението;

5. графично представяне на района на покритие на автоматичен зависим обзор (ADS-B).

**ENR 1.6.4 Друга важна информация и процедури**

Кратко описание на допълнителна информация и процедури, например процедури при загуба на радарно покритие и процедури при отказ на транспондер.

**ЕNR 1.7 Процедури за настройка на висотомера**

Посочват се процедурите, използвани при настройка на висотомера, съдържащи:

1. кратко изложение на документите на ИКАО, на които се базират процедурите, заедно с различията от тях, ако има такива;

2. основните процедури за настройка на висотомера;

3. описание на района(-ите) за настройка на висотомера;

4. процедури, които трябва да бъдат спазвани от операторите (включително пилотите);

5. таблица на крейсерските нива.

**ENR 1.8 Допълнителни регионални процедури**

Представят се допълнителните регионални процедури за целия район на отговорност.

**ENR 1.9 Управление на потоците и капацитетите на въздушното движение (ATFCM) и** **управление на въздушното пространство (АSM)**

Кратко описание на системата за управление на потоците въздушно движение, капацитетите на въздушното движение (ATFCM) и управление на въздушното пространство, включващо:

1. структура на управлението на потоците и капацитетите въздушно движение, обслужван район, обслужване, местоположение на службата(-ите) и работното им време;

2. видове АTFCM съобщения и описание на форматите им;

3. процедури, прилагани за отлитащите полети, съдържащи:

a) служба, отговорна за предоставянето на информация за наложените ATFСM ограничения;

б) изисквания към полетните планове;

в) назначаване на интервали за излитане - (slot).

4. информация за цялостната отговорност по отношение на организацията на въздушното пространство в FIR(s), подробности за разделението на въздушното пространство на гражданско и на военно и координацията помежду им, структура на управляемото въздушно пространство (разпределение и промени в разпределението) и общи оперативни процедури.

**ENR 1.10 Планиране на полетите**

Посочват се всички забрани, ограничения или консултативна информация за етапа на планиране на полетите, която може да помогне на потребителя при представянето на искане за извършване на полет(- и), включително:

1. процедури за представяне на полетни планове;

2. система на повтарящите се полетни планове;

3. промени на вече представени полетни планове.

**ENR 1.11 Адресиране на съобщенията за полетен план**

Посочват се в табличен вид адресите, определени за полетните планове, като се указват:

1. правилата на полета (IFR, VFR или и двата);

2. маршрут (във или през район за полетна информация и/или летищен контролиран район);

3. адрес на съобщението.

**ENR 1.12 Прехват на граждански самолети**

Указват се процедурите и визуалните сигнали, които се използват, както и ясно указание дали се прилагат предписанията на ИКАО, а ако не - наличните разлики.

**ENR 1.13 Незаконна намеса**

Указват се съответните процедури, които се прилагат в случай на незаконна намеса.

**ENR 1.14 Инциденти при провеждане на полетите**

Описание на системата за докладване на инциденти при провеждане на полетите, включващо:

1. определение за инцидент;

2. използване на форма за доклад при инцидент;

3. процедурите за доклад;

4. цел на доклада и начин на обработване на формата за доклад.

**ENR 2. Обслужвано въздушно пространство**

**ENR 2.1 Район за полетна информация - (FIR), горен район за полетна информация - (UIR), летищен контролиран район - (TMA) и контролиран район - (CTA)**

Детайлно описание на FIR, UIR и контролираните райони (CTA включително и особени CTA като TMA) включващо:

1. име, географски координати на хоризонталните граници в градуси и минути за FIR/UIR или географски координати на хоризонталните граници в градуси, минути и секунди за CTA, вертикални граници, клас на въздушното пространство;

2. обозначение на органа, осигуряващ обслужването;

3. позивна на аеронавигационната станция, обслужваща органа, и използваните езици, указвайки района и условията, при които може да се използва, когато е възможно;

4. честоти и SATVOICE номер, ако е приложимо, допълнени с указания за специфичното им използване;

5. забележки.

В този подраздел се включват контролираните зони около военни бази/летища, неописани в сборник АИП. Когато изискванията за правилата за полети, за полетните планове, за двустранната комуникация и за докладите за местоположението се отнасят за всички полети, за да се елиминира или намали опасността от прехват, както и когато съществува вероятност от прехват и се налага следенето на аварийната честота 121.5 MHz, това трябва да бъде посочено за съответните райони или части от тях. В този подраздел се дава описание на определени райони, над които се изисква оборудване с авариен радиопредавател за местоположение (ELT) и където се налага продължително следене на аварийната честота 121.5 MHz, освен когато въздухоплавателните средства поддържат комуникация на други VHF канали или когато ограниченията на оборудването на въздухоплавателните средства или задълженията на екипажа не позволяват едновременно следене на два отделни канала.

**ENR 2.2 Друго регулирано въздушно пространство**

Подробно описание на вида на друго регулирано въздушно пространство, както и указване на неговата класификация, когато такова съществува.

**ENR 3. Трасета за обслужване на въздушното движение**

Дадените радиали, пътни линии и азимути са магнитни.

Точките за преминаване, установени между две радионавигационни средства или на пресечната точка на два радиала, при трасе, което сменя направлението си между навигационни средства, не е необходимо да бъдат показвани за всеки участък от трасето.

Форматът за публикуване на трасета за ОВД се съдържа в Doc 8126 на ИКАО “Aeronautical Information Services Manual.

**ENR 3.1 Трасета за обслужване на въздушното движение в долното въздушно пространство**

Подробно описание на трасетата за обслужване на въздушното движение в долното въздушно пространство, включващо:

1. индекс на трасето; типовете необходими характеристики (RCP и/или RSP) за определения участък; име, кодови обозначения или кодови имена и географски координати в градуси, минути и секунди на всички основни точки, определящи трасето, включително "задължителни" или "при поискване" точки за доклад;

2. пътна линия или VOR радиали, закръглени до най-близкия градус, геодезичното разстояние до най-близката десета от километъра или морската миля между всички следващи основни точки, а при използване на VOR радиали, - на точките за преминаване;

3. горна и долна граница или минимални абсолютни височини по маршрут, закръглени към най- близките по-горни 50 m или 100 ft, и класификацията на въздушното пространство;

4. хоризонтални граници и минимални абсолютни височини за прелитане над препятствия;

5. посока на крейсерските нива;

6. необходимата навигационна точност за всеки PBN (RNAV или RNP) сегмент от трасето;

7. забележки, включително посочване на контролния орган, неговия работен канал и при възможност адреса за регистрация, SATVOICE номер и всякакви навигационни, RCP и RSP ограничения.

**ENR 3.2 Трасета за обслужване на въздушното движение в горното въздушно пространство**

Подробно описание на трасетата за обслужване на въздушното движение в горното въздушно пространство, включващо:

1. индекс на трасето; типовете необходими характеристики (RCP и/или RSP) за определения участък; име, кодови обозначения или кодови имена и географски координати в градуси, минути и секунди на всички основни точки, определящи трасето, включително "задължителни" или "припоискване" точки за доклад;

2. пътни линии или VOR радиали, закръглени до най-близкия градус, геодезичното разстояние до най-близката десета от километъра или морската миля между всички следващи основни точки, а при използване на VOR радиали - на точките за преминаване;

3. горна и долна граница или минимални абсолютни височини на полета и класификацията на въздушното пространство;

4. хоризонтални граници;

5. посока на крейсерските нива;

6. необходимата навигационна точност за всеки PBN (RNAV или RNP) сегмент от трасето;

7. забележки, включително посочване на контролния орган, неговия работен канал и при възможност адреса за регистрация, SATVOICE номер и всякакви навигационни, RCP и RSP ограничения.

**ЕNR 3.3 Трасета за зонална навигация (RNAV)**

Подробно описание на трасетата за навигация (RNAV и RNP), включващо:

1. индекс на трасето; типовете необходими характеристики (RCP и/или RSP) за определения участък; име, кодови обозначения или кодови имена и географските координати в градуси, минути и секунди на всички основни точки, определящи трасето, включително "задължителни" или "при поискване" точки за доклад;

2. за пътните точки, определящи трасетата за зонална навигация, допълнително както е приложимо:

а) обозначение на VOR/DME станцията;

б) курсов ъгъл с точност до най-близкия градус и разстояние в десети от морската миля от съответното VOR/DME, ако пътната точка не е съвместена с него;

в) превишението на предавателната антена на DME с точност до най-близките 30 m (100ft);

3. магнитно направление до най-близкия градус, разстоянието по голямата окръжност (ортодромия), до най-близката десета от километъра или морската миля между определени крайни точки и разстоянието между всички следващи основни точки;

4. горна и долна граница и класификацията на въздушното пространство;

5. посока на крейсерските нива;

6. необходимата навигационна точност за всеки PBN (RNAV или RNP) сегмент от трасето;

7. забележки, включително посочване на контролния орган, неговия работен канал и при възможност адреса за регистрация, SATVOICE номер и всякакви навигационни, RCP и RSP ограничения.

**ENR 3.4 Маршрути за вертолети**

Подробно описание на маршрутите за вертолети, включващо:

1. индекс на маршрута; типовете необходими характеристики (RСP и/или RSP) за определения участък; име, кодови обозначения или кодови имена и географски координати в градуси, минути и секунди на всички основни точки, определящи трасето, включително "задължителни" или "при поискване" точки за доклад;

2. пътна линия или VOR радиали, закръглени до най-близкия градус; геодезичното разстояние до най-близката десета от километъра или морската миля между всички следващи основни точки, а при използване на VOR радиали - на точките за преминаване;

3. горна и долна граница и класификацията на въздушното пространство;

4. минимални абсолютни височини на полета, закръглени към най-близките по-горни 50 m или 100 ft;

5. необходимата навигационна точност за всеки PBN (RNAV или RNP) сегмент от трасето;

6. забележки, включително посочване на контролния орган и неговата работна честота и при възможност адреса за регистрация, SATVOICE номер и всякакви навигационни, RCP и RSP ограничения

**ENR 3.5 Други маршрути**

Посочват се други специално определени маршрути, които са задължителни в строго определени райони.

**ENR 3.6 Изчакване по маршрут**

Описват се подробно процедурите за изчакване по маршрут, съдържащи:

1. обозначение на изчакването (ако има такова) и точката, над която се извършва изчакване (навигационно средство), или пътна точка с географски координати в градуси, минути и секунди;

2. пътна линия за влизане;

3. направление на стандартния завой;

4. максимална приборна въздушна скорост;

5. минимално и максимално ниво на изчакването;

6. време/разстояние за отлитане;

7. обозначение на контролния орган и работна честота.

**ENR 4. Радионавигационни средства/системи**

**ENR 4.1 Радионавигационни средства - по маршрут**

Списък на станциите, осигуряващи радионавигационно обслужване по трасетата, подредени по азбучен ред по името на станцията, включващ:

1. име на станцията и магнитното отклонение, с точност до най-близкия градус, и за VOR, склонение на станцията, с точност до най-близкия градус, използвано за техническо настройване на средството;

2. обозначение;

3. честота/канал за всеки елемент;

4. часове на работа;

5. географски координати в градуси, минути и секунди на местоположението на предавателната антена;

6. превишение на предавателната антена на DМЕ с точност до най-близките 30 m;

7. забележки.

Ако обслужващите средството органи са различни от определената правителствена агенция, името на обслужващия орган трябва да бъде посочено в колоната "Забележки". Зоната на покритие на средството се посочва в "Забележки".

**ENR 4.2 Специални навигационни системи**

Описание на станциите на специалните навигационни системи (DECCA, LORAN и др.), включващо:

1. име на станция или верига от станции;

2. вид на достъпното обслужване (управляващ сигнал, подчинен сигнал, цвят);

3. честота (номер на канал, основно ниво на импулсите, честота на повторение, ако са приложими);

4. часове на работа;

5. географски координати в градуси, минути и секунди на местоположението на предавателната станция;

6. забележки.

Ако обслужващите средството органи са различни от определената правителствена агенция, името на обслужващия орган трябва да бъде посочено в колоната "Забележки". Зоната на покритието на средството се посочва в "Забележки".

**ENR 4.3 Глобална навигационна сателитна система (GNSS)**

Списък и описание на елементите на глобалната навигационна сателитна система (GNSS), осигуряваща навигационно обслужване по трасетата за обслужване на въздушното движение, подредени по азбучен ред по името на елемента, включващ:

1. име на GNSS елемента (GPS, GLONASS, EGNOS, MSAS, WAAS и т.н.);

2. честота(и), при необходимост;

3. географски координати в градуси, минути и секунди на номиналните зони за обслужване и зоната за покритие;

4. забележки.

Ако обслужващите средството органи са различни от определената правителствена агенция, името на обслужващия орган трябва да бъде посочено в колоната "Забележки".

**ENR 4.4. Индекси за обозначаване на основни точки**

Азбучен списък на индексите за обозначаване (петбуквени произносими кодови имена), зададени за основни точки, местоположението на които не е определено от радионавигационни средства, включващ:

1. кодово име на точката;

2. географски координати в градуси, минути и секунди на точката;

3. указател към трасето, на което се намира точката;

4. забележки, включително допълнително определяне на местоположението, където е необходимо.

**ENR 4.5. Аеронавигационни наземни светлини - по маршрут**

Списък на аеронавигационните наземни светлини и други светлинни маяци, определящи географски местоположения, които са определени от Република България като основни, включващ:

1. име на град или селище или друга идентификация на маяка;

2. вид на маяка и интензитет на светлината в хиляди кандели;

3. характеристика на сигнала;

4. часове на работа;

5. забележки.

**ENR 5. Навигационни предупреждения**

**ENR 5.1 Забранени, ограничени и опасни зони**

Описание, допълнено с графично изобразяване, където е възможно, на забранените, ограничени и опасни зони, както и информация за тяхното установяване и активиране, включващо:

1. обозначение, име и географски координати на хоризонталните граници, в градуси, минути и секунди, ако е в контролиран район/контролирана зона, и в градуси и минути, ако е извън тях;

2. горна и долна граница;

3. забележки, включително времето на активиране; включват се видът на ограниченията или видът на опасността и риска от прехват в случай на навлизане в такава зона.

**ENR 5.2 Военни зони за учения и тренировки и опознавателна зона за противовъздушната отбрана (ADIZ)**

Описание, допълнено с графично изобразяване, където е възможно, на установените военни зони за учения и тренировка, които се провеждат през редовни интервали, и установена опознавателна зона за противовъздушната отбрана (ADIZ), включващо:

1. географски координати на хоризонталните граници, в градуси, минути и секунди, ако е в контролиран район/контролирана зона, и в градуси и минути, ако е извън тях;

2. долни и горни граници, система и средства за обявяване на активирането, заедно с информация, която се отнася за гражданските полети и за прилаганите процедури в ADIZ;

3. забележки, включително времето на активиране и рискът от прехват, в случай на навлизане в границите на установена ADIZ.

**ENR 5.3 Други дейности с опасен характер и други потенциални опасности**

**ENR 5.3.1 Други дейности с опасен характер**

Описание, допълнено с графично изобразяване, където е възможно, на дейностите, които представляват специфична или явна опасност за експлоатацията на въздухоплавателните средства и могат да засегнат полетите, включващо:

1. географските координати в градуси и минути на центъра на района и радиуса на въздействие;

2. вертикални граници;

3. препоръчителни мерки;

4. организацията, отговорна за предоставяне на информация;

5. забележки, включително времето на активиране.

**ENR 5.3.2 Други потенциални опасности**

Описание, допълнено с графично изобразяване, където е възможно, на дейностите, които могат да засегнат полетите (например действащи вулкани, атомни централи и др.), включващо:

1. географските координати в градуси и минути на местоположението на опасността;

2. вертикални граници;

3. препоръчителни мерки;

4. организацията, отговорна за предоставяне на информация;

5. забележки.

**ENR 5.4 Аеронавигационни препятствия - по маршрут**

Кратко описание на критериите, използвани за определяне на препятствията, допълнено със списък на основните аеронавигационни препятствия, влияещи на въздушната навигация, включващо:

1. обозначение на препятствието;

2. вид на препятствието;

3. географски координати в градуси, минути и секунди;

4. превишение и относителна височина;

5. вид и цвят на осветлението на препятствието (ако има такова).

**ENR 5.5 Въздушни спортове и развлекателни мероприятия**

Кратко описание, допълнено с графично изоб-разяване, където е възможно, на местата, където се провеждат интензивни въздушни спортни и развлекателни мероприятия, заедно с условията, при които те се провеждат, включващо:

1. обозначение и географски координати на хоризонталните граници, в градуси, минути и секунди, ако е в контролиран район/контролирана зона, и в градуси и минути, ако е извън тях;

2. вертикални граници;

3. телефонен номер на организатора/потребителя;

4. забележки, включително времето на провеждане.

**ENR 5.6 Миграция на птици и райони с чувствителни животински видове**

Описание, допълнено с карти, където е възможно, на движението на птиците при миграцията им, включващо маршрути за мигриране и постоянни места за почивка, както и на районите с чувствителни животински видове.

**ENR 6. Трасови карти**

В този раздел се включват картите на трасетата по ИКАО.

**Част 3 Летища (AD)**

**AD 0.6 Съдържание на част 3**

Списък на разделите и подразделите, съдържащи се в част 3 Летища (AD)

**AD 1. Летища/вертолетни летища – увод**

**AD 1.1 Налични летища/вертолетни летища и условия за използването им**

**AD 1.1.1 Общи условия**

Кратко описание на организацията определена от държавата, отговорна за летищата и вертолетните летища, включващо:

1. общите условия, при които могат да бъдат използвани летищата/вертолетните летища и техните средства;

2. запис за документите на ИКАО, на които се базира обслужването, и препратка към частта от сборник АИП, където са изброени различията, ако има такива.

**AD 1.1.2 Използване на военни летища**

Правилата и процедурите, ако има такива, касаещи гражданското използване на военни летища;

**AD 1.1.3 Процедури при ниска видимост (LVP)**

Oбщите условия, при които се прилагат процедурите при ниска видимост на летища категории II и III (CAT II/III), ако има такива;

**AD 1.1.4 Минимуми за използване на летището**

Подробна информация за минимумите за използване на летището, прилагани от Република България.

**AD 1.1.5 Друга информация**

Ако е приложима, друга информация от подобно естество.

**AD 1.2 Служби за търсене и спасяване, противопожарни служби и план за снегопочистване**

**AD 1.2.1 Служби за търсене и спасяване и противопожарни служби**

Кратко описание на правилата за установяване на служби за търсене и спасяване, противопожарни служби на летищата/вертолетните летища, както и на категориите за търсене и спасяване и противопожарните категории, установени от Република България.

**AD 1.2.2 План за снегопочистване**

Кратко описание на общия план за снегопочистване за летище/вертолетно летище, включващо:

1. организация на обслужването през зимата;

2. обзор на работните площи;

3. методи за измерване и извършвани измервания;

4. действия, предприемани за почистване на работната площ;

5. система и средства за доклад;

6. случаи на закриване на ПИК;

7. разпространение на информация за наличие на сняг.

**AD 1.3 Изброяване на летищата и вертолетните летища**

Списък, придружен с графично представяне, на летищата/вертолетните летища и летателните/вертолетните площадки в Република България, включващ:

1. име на всички летища/вертолетни летища или летателни/вертолетни площадки и съответния индикатор за местоположение по ИКАО;

2. типа трафик, за който е предназначено да се използва летището/вертолетното летище, летателната/вертолетната площадка (международен/национален, за полети по IFR/VFR, за редовни/нередовни полети, за обща авиация, полети изпълнявани от военни въздухоплавателни средства и други);

3. препратка към подраздела в сборник АИП, част 3, в който се съдържа подробната информация за летището/вертолетното летище, или препратка към оторизираните военни органи за военните летища.

**AD 1.4 Групиране на летища/вертолетни летища**

Кратко описание на критерия, използван от Република България за групиране на летищата/вертолетните летища за изготвянето /разпространението/ осигуряването с информация (например международни/вътрешни; граждански/военни; др.).

**AD 2. Летища**

**AD 2.1 Индикатор за местоположение на летището и неговото име**

Представя се индикаторът за местоположението на летището и неговото име. Индикаторът за местоположението по ИКАО е неразделна част от референтната система, приложима към всички подраздели на раздел AD 2.

**AD 2.2 Географски и административни данни за летището**

Представят се географските и административните данни за летището, включващи:

1. контролна точка на летището (географски координати в градуси, минути и секунди) и нейното местоположение;

2. посока и разстояние на контролната точка на летището от центъра на града, обслужван от това летище;

3. превишение на летището до най-близкия метър или фут и справочна температура;

4. когато е възможно, вълната на геоида на превишението на летището до най-близкия метър или фут;

5. магнитно отклонение до най-близкия градус, датата на информацията и годишната промяна;

6. име на летищната администрация, адрес, телефон, телефакс, e-mail адрес, адрес за aеронавигационно неподвижно обслужване (AFS); web страница, ако е налична;

7. видове трафик, на който се позволява да ползва летището IFR/VFR;

8. забележки.

**AD 2.3 Часове на работа**

Подробно описание на часовете на работа на службите на летището, включващо:

1. летищна администрация;

2. митнически и емиграционни служби;

3. здравни и карантинни служби;

4. летищна аеронавигационна служба (ARO/Briefing office);

5. метеорологична служба, извършваща брифинг;

6. обслужване на въздушното движение;

7. зареждане с гориво;

8. обработка;

9. сигурност;

10. противообледенителни;

11. забележки.

**AD 2.4 Служби и средства за обработка**

Подробно описание на летищните служби и средства за обработка, включващо:

1. средства за обработка на багажи;

2. видове горива и масла;

3. средства за зареждане с гориво и техния капацитет;

4. противооблединителни средства;

5. хангарно пространство за въздухоплавателни средства, които не са постоянно базирани на това летище;

6. средства за ремонт на въздухоплавателни средства, които не са постоянно базирани на това летище;

7. забележки.

**AD 2.5 Пътническа инфраструктура**

Наличната пътническа инфраструктура на летището, предоставена като кратко описание или като препратка към друг източник, съдържащ информацията, като например уебсайт, включваща:

1. хотел(и) на или в близост до летището;

2. ресторант(и) на или в близост до летището;

3. транспортни средства;

4. медицинско обслужване;

5. банкови и пощенски служби на или в близост до летището;

6. бюро за туристическо обслужване;

7. забележки.

**AD 2.6 Спасителни и противопожарни служби**

Подробно описание на спасителните и противопожарните служби и оборудване на летището, включващо:

1. противопожарна категория на летището;

2. оборудване за спасяване;

3. възможност за отстраняване на обездвижен самолет;

4. забележки.

**AD 2.7 Възможност за използване на летището през различните сезони на годината - почистване**

Подробно описание на оборудването и на установените оперативни приоритети за почистване на работните площи на летището, включващо:

1. вид(-ове) почистващо оборудване;

2. приоритети за почистване;

3. забележки.

**AD 2.8 Данни за пероните, пътеките за рулиране и местата/позициите за проверка**

Подробна информация за физическите характеристики на пероните, пътеките за рулиране и местата/позициите на определените точки за проверка, включващи:

1. обозначение, покритие и носеща способност на пероните;

2. обозначение, ширина, покритие и носеща способност на пътеките за рулиране;

3. място и неговото превишение, приведено към най-близкия метър или фут на точките за проверка на висотомера;

4. място на точките за проверка на VOR;

5. позиция на точките за проверка на инерциалните навигационни системи (INS) в градуси, минути, секунди и стотни от секундата;

6. забележки.

Ако местата/позициите за проверка на данните са представени на картата на летището, това се отбелязва в този подраздел.

**AD 2.9 Система за управление и контрол на движението по повърхността и маркировъчни знаци**

Кратко описание на системата за управление и контрол на движението по повърхността и на маркировъчните знаци на ПИК и пътеките за рулиране, включващо:

1. използване на знаци за обозначаване на местостоянките, насочващи линии на пътеките за рулиране и визуална насочваща система за паркиране на местостоянките;

2. маркировки и осветление на ПИК и пътеките за рулиране;

3. стоп линии (ако има такива);

4. забележки.

**AD 2.10 Препятствия на летището**

Подробно описание на препятствия, включващо:

1. препятствия в Зона 2:

a) обозначение на препятствието;

б) вид на препятствието;

в) местоположение на препятствието, географски координати в градуси, минути, секунди и десети от секундата;

г) превишение и относителна височина на препятствието до най-близкия метър или фут;

д) маркировка и вид и цвят на осветлението на препятствието (ако има такова);

е) информация, когато е възможно, че списъкът на препятствията e наличен в електронен вид, и препратка към раздел GEN 3.1.6;

ж) обозначение NIL, когато е възможно;

2. в случай че не се предоставят данни за препятствия в Зона 2, това ясно се указва и се предоставя информация за:

а) препятствия, които пробождат повърхнината за ограничаване на препятствията (съгласно Наредба № 14 от 2012г. за летищата и летищното осигуряване, глава трета);

б) препятствия, които пробождат повърхнината на зоната за набор на височина при излитане;

в) други препятствия, за които е установено, че представляват опасност за въздухоплаването;

3. препятствия в Зона 3, в случай че се предоставят:

a) обозначение на препятствието;

б) вид на препятствието;

в) местоположение на препятствието, географски координати в градуси, минути, секунди и десети от секундата;

г) превишение и относителна височина на препятствието до най-близката десета от метър или фут;

д) маркировка и вид и цвят на осветлението на препятствието (ако има такова);

е) информация, когато е възможно, че списъкът на препятствията e наличен в електронен вид, и препратка към раздел GEN 3.1.6;

ж) обозначение NIL, когато е възможно.

**AD 2.11 Осигурявана метеорологична информация**

Подробно описание на осигуряваната метеорологична информация на летището и указание коя

метеорологична служба осигурява посоченото обслужване, включващо:

1. име на съответната метеорологична служба;

2. часове на работа и когато е възможно, обозначението на обслужващата метеорологична служба извън тези часове;

3. службата, отговорна за изготвянето на съобщения TAF и сроковете на валидност и интервала на излъчване на прогнозите;

4. видовете налични прогнози за кацане на летището и интервала на тяхното излъчване;

5. информация за това как се осигурява брифинг и/или консултация;

6. видове налична полетна документация и език (-ци), използвани в полетната документация;

7. карти и друга информация, изложена или в наличност за брифинг или консултация;

8. допълнително оборудване (например метеорологичен радар и приемник на сателитни изображения) за осигуряване на информация за метеорологичните условия;

9. органа(-ите) за обслужване на въздушното движение, които получават метеорологична информация;

10. допълнителна информация (например за ограничения в обслужването и др.).

**AD 2.12 Характеристики на ПИК**

Подробно описание на физическите характеристики на ПИК, за всяка ПИК по отделно, включващо:

1. обозначение;

2. истински и магнитен курс до една стотна от градуса;

3. размери на ПИК до най-близкия метър или фут;

4. класификационно число на настилката (PCN и свързаните с него данни), повърхността на всяка ПИК и на съответните крайни участъци за спиране;

5. географски координати в градуси, минути, секунди и стотни от секундите за всеки праг и край на ПИК и когато е възможно, вълната на геоида на:

а) прага на ПИК за неточен подход до най-близкия метър или фут;

б) прага на ПИК, на която се извършва точен подход до най-близката една десета от метъра или фута;

6. превишение на:

а) прага на ПИК за неточен подход до най-близкия метър или фут;

б) прага и най-високото превишение на зоната за приземяване при ПИК с точен подход до най-близката една десета и метър или фут;

7. наклон на всяка ПИК и съответните крайни участъци за спиране;

8. размери на участък за спиране (ако има такъв) до най-близкия метър или фут;

9. размери на участъка, свободен от препятствия (ако има такива), до най-близкия метър или фут;

10. размери на страничните ивици за безопасност;

11. размери на крайни участъци за безопасност (RESA);

12. местоположение (кой край на ПИК) и описание на спирачна система (ако има налична);

13. наличието на зона, свободна от препятствия;

14. забележки.

**AD 2.13 Обявени разстояния**

Подробно описание на обявените разстояния до най-близкия метър или фут за всяко направление на всяка ПИК, включващо:

1. обозначение на ПИК;

2. разполагаема дължина за разбег (TORA);

3. разполагаема дължина за излитане (TODA) и ако е приложимо, алтернативни намалени обявени разстояния;

4. разполагаема дължина за прекъснато излитане (ASDA);

5. разполагаема дължина за кацане (LDA);

6. забележки, включително входните или началните точки на ПИК, където алтернативни намалени обявени разстояния са обявени.

Ако дадено направление на ПИК не може да бъде използвано за излитане или кацане или за двете, поради оперативна забрана, това трябва да бъде оповестено и да се изпише "not usable" или съкращението "NU".

**AD 2.14 Светлинен подход и светлини на ПИК**

Подробно описание на светлинния подход и светлините на ПИК, включващо:

1. обозначение на ПИК;

2. тип, дължина и интензитет на светлинния подход;

3. прагови светлини на ПИК, цвят и флангови хоризонти;

4. вид на системата за визуална индикация на глисадата;

5. дължина на светлините в зоната на приземяване;

6. дължина, разстояние, цвят и интензивност на осовите светлини на ПИК;

7. дължина, разстояние, цвят и интензивност на страничните светлини на ПИК;

8. цвят на крайните светлини на ПИК и фланговите хоризонти;

9. дължина и цвят на светлините на крайния участък за спиране;

10. забележки.

**AD 2.15 Други светлини, вторично електрозахранване**

Описание на други светлини и вторичното електрозахранване, включващо:

1. местоположение, характеристики и часове на работа на летищния аеронавигационен фар/идентификационен фар (ако има такъв);

2. местоположение и осветление (ако има такова) на анемометър/указател на направлението при кацане;

3. странични и осови светлини на пътеките за рулиране;

4. вторичното електрозахранване, включващо и времето за превключване;

5. забележки.

**AD 2.16 Зона за кацане на вертолети**

Подробно описание на зоната за кацане на вертолети на летището, включващо:

1. географски координати в градуси, минути, секунди и стотни от секундите и, където е възможно, вълната на геоида на геометричния център на зоната за приземяване и излитане (TLOF) или на всеки праг на зоната за крайния етап на подхода за кацане и излитане (FATO) (където е възможно):

а) за неточен подход до най-близкия метър или фут;

б) за точен подход до най-близката една десета от метъра или фута;

2. височината на TLOF или FATO зоната:

а) при неточен подход - до най-близкия метър или фут;

б) при точен подход - до най-близката една десета от метъра или фута;

3. размери, вид на покритието, носеща способност, направление и маркировка на TLOF и FATO зоните;

4. истински и магнитни курсове на FATO до една стотна от градуса;

5. разполагаеми обявени дължини до най-близкия метър или фут;

6. подходни и FATO светлини;

7. забележки.

**AD 2.17 Обслужвано въздушно пространство**

Подробно описание на обслужваното въздушно пространство на летището, включващо:

1. обозначение на въздушното пространство и географските координати в градуси, минути и секунди на хоризонталните граници;

2. вертикалните граници;

3. класификация на въздушното пространство;

4. позивна и език(-ци) на органа за обслужване на въздушното движение, осигуряващ обслужването;

5. преходна абсолютна височина;

6. времена на използване;

7. забележки.

**AD 2.18 Комуникационни средства за обслужване на въздушното движение**

Подробно описание на комуникационните средства за обслужване на въздушното движение,

разположени на летището, включващо:

1. обозначение на обслужването;

2. позивна;

3. канал (-и);

4. SATVOICE номер, ако е наличен;

5. адрес за регистрация;

6. часове на работа;

7. забележки.

**AD 2.19 Средства за радионавигация и кацане**

Подробно описание на средствата за радионавигация и кацане, имащи отношение към подхода по прибори и процедурите в района на летището, включващо:

1. вид на средствата, магнитно склонение до най-близкия градус (където е възможно) и вид на осигуряващото обслужване за системите ILS, GNSS, SBAS и GBAS, а при техническата настройка на VOR/ILS/MLS и отклонението на станцията до най-близкия градус;

2. обозначение (където е необходимо);

3. честота(-и), честотен канал (и), доставчик, и RPI, където е възможно;

4. часове на работа (където е възможно);

5. географски координати в градуси, минути, секунди и десети от секундите на местоположението на излъчващата антена;

6. превишение на излъчващата антена на DME, закръглена към най-близките 30 m (100 ft), и на DME/P към най-близките 3 m (10 ft), превишение на контролната точка на GBAS, закръглена до най- близкия метър или фут и елипсоидната височина на точката за кацане или фиктивната точка на прага (LTP или FTP) до най- близкия метър или фут;

7. радиус на обслужване от GBAS контролна точка до най- близкия километър или миля, и

8. забележки.

Когато едно и също средство се използва за трасови и летищни цели, неговото описание се дава и в раздел ENR 4.

**AD 2.20 Местни летищни правила**

Подробно описание на правилата, които се прилагат при използване на летището, включващо възможности за изпълнение на тренировъчни полети, полети на нерадиофицирани, свръхлеки или подобни въздухоплавателни средства, както и маневриране и паркиране, с изключение на полетните процедури.

**AD 2.21 Процедури за намаляване на шума**

Подробно описание на процедурите за намаляване на шума, установени на летището.

**AD 2.22 Полетни процедури**

Подробно описание на условията и полетните процедури, включително радарните и/или ADS-B процедури, определени от организацията на въздушното пространство на летището. Подробното описание на процедурите за ниска видимост на летище включва:

1. ПИК и съответното оборудване, определено за използване при процедури за ниска видимост;

2. определени метеорологични условия, при които се въвеждат и отменят процедурите за ниска видимост;

3. описание на наземната маркировка/осветление, използвани при процедури за ниска видимост;

4. забележки.

**AD 2.23 Допълнителна информация**

Допълнителна информация за летището като концентрацията на птици на летището, както и придвижването им между местата за хранене и почивка, доколкото е приложимо.

**AD 2.24 Карти на летището**

Летищните карти по ИКАО са включени в следния ред:

1. карта на летище/вертолетно летище - ИКАО;

2. карта за паркиране и присъединяване - ИКАО;

3. карта за летищно наземно движение - ИКАО;

4. карта на летищните препятствия тип "А" (за всяка ПИК) - ИКАО;

5. карта на летищния терен и препятствия - ИКАО;

6. карта на местността за точен подход по прибори - ИКАО (точен подход CAT II и III);

7. карта на района (маршрути за отлитане и транзитни маршрути) - ИКАО;

8. карта на стандартни схеми за отлитане по прибори - ИКАО;

9. карта на района (маршрути за долитане и транзитни маршрути) - ИКАО;

10. карта на стандартни схеми за долитане по прибори - ИКАО;

11. карта на радарните минимални абсолютни височини - ИКАО;

12. карта за подход по прибори (за всяка ПИК и процедура) - ИКАО;

13. карта за визуален подход - ИКАО;

14. карта за концентрация на птици в района на летището.

Ако някои карти не се изготвят, това се указва в раздел GEN 3.2.

**AD 3. Вертолетни летища**

Когато дадено летище разполага със зона за кацане на вертолети, информацията за това се представя в AD 2.16.

**AD 3.1 Индикатор за местоположение на вертолетното летище и неговото име**

Представя се индикаторът за местоположението на вертолетното летище и неговото име. Индикаторът за местоположението по ИКАО е неразделна част от отправната система, приложима към всички подраздели на раздел AD 3.

**AD 3.2 Географски и административни данни за вертолетното летище**

Представят се географските и административните данни за вертолетното летище, включващи:

1. контролна точка на вертолетното летище - географски координати в градуси, минути и секунди, и нейното местоположение;

2. посока и разстояние на контролната точка на вертолетното летище от центъра на града, обслужван от това вертолетно летище;

3. превишение на вертолетното летище до най-близкия метър или фут и справочна температура;

4. когато е възможно, вълната на геоида на превишението на вертолетното летище до най-близкия метър или фут;

5. магнитно отклонение до най-близкия градус, датата на информацията и годишната промяна;

6. име на администрацията на вертолетното летище, адрес, телефон, телефакс, е-mail адрес и адрес за

aеронавигационно неподвижно обслужване (AFS), web страница, ако е налична;

7. видове трафик, на който се позволява да ползва вертолетното летище (IFR/VFR);

8. забележки.

**AD 3.3 Часове на работа**

Подробно описание на часовете на работа на службите на вертолетното летище, включващо:

1. администрация на вертолетното летище;

2. митнически и емиграционни служби;

3. здравни и карантинни служби;

4. летищна аеронавигационна служба (ARO/Briefing office);

5. метеорологична служба, извършваща брифинг;

6. обслужване на въздушното движение;

7. зареждане с гориво;

8. обработка;

9. сигурност;

10. противообледенителни;

11. забележки.

**AD 3.4 Служби и средства за обработка**

Подробно описание на летищните служби и средства за обработка, включващо:

1. средства за обработка на багажи;

2. видове горива и масла;

3. средства за зареждане с гориво и техния капацитет;

4. противообледенителни средства;

5. хангарно пространство за вертолети, които не са постоянно базирани на това вертолетно летище;

6. средства за ремонт на вертолети, които не са постоянно базирани на това вертолетно летище;

7. забележки.

**AD 3.5 Пътническа инфраструктура**

Наличната пътническа инфраструктура на летището, предоставена като кратко описание или като препратка към друг източник съдържащ информацията, като например уебсайт, включващо:

1. хотел(и) на или в близост до вертолетното летище;

2. ресторант(и) на или в близост до вертолетното летище;

3. транспортни средства;

4. медицинско обслужване;

5. банкови и пощенски служби на или в близост до вертолетното летище;

6. бюро за туристическо обслужване;

7. забележки.

**AD 3.6 Спасителни и противопожарни служби**

Подробно описание на спасителните и противопожарните служби и оборудване на вертолетното

летище, включващо:

1. противопожарна категория на вертолетното летище;

2. оборудване за спасяване;

3. възможност за отстраняване на обездвижен вертолет;

4. забележки.

**AD 3.7 Възможност за използване на вертолетното летище през различните сезони на годината - почистване**

Подробно описание на оборудването и на установените оперативни приоритети за почистване на работните площи на вертолетното летище, включващо:

1. вид(-ове) почистващо оборудване;

2. приоритети за почистване;

3. забележки.

**AD 3.8 Данни за пероните, пътеките за рулиране и местата/позициите за проверка**

Подробна информация за физическите характеристики на пероните, пътеките за рулиране и местата/позициите на определените точки за проверка, включващи:

1. обозначение, покритие и носеща способност на пероните и вертолетните местостоянки;

2. обозначение, ширина и покритие и носеща способност на пътеките за рулиране;

3. ширина и обозначение на въздушните пътеки за рулиране и прелитане;

4. място и неговото превишение, приведено към най-близкия метър или фут на точките за проверка на висотомера;

5. място на точките за проверка на VOR;

6. позиция на точките за проверка на инерциалните навигационни системи (INS) в градуси, минути, секунди и стотни от секундата;

7. забележки.

Ако местата/позициите за проверка на данните са представени на картата на вертолетното летище, това се отбелязва в този подраздел.

**AD 3.9 Маркировки и маркери**

Кратко описание на зоната за финален подход и излитане и на маркировките на пътеките за рулиране и маркерите, включващо:

1. маркировките на зоната за финален подход и излитане;

2. маркировките на пътеките за рулиране, маркерите на въздушните пътеки за рулиране и маркерите на въздушните транзитни маршрути;

3. забележки.

**AD 3.10 Препятствия на вертолетното летище**

Подробно описание на значимите препятствия на и във района на хеликоптерното летище, включващо:

1. обозначение на препятствието;

2. вид на препятствието, височина до най-близкия метър или фут, обозначение и осветление (ако има

такова);

3. географски координати в градуси, минути, секунди и десети от секундата;

4. височина до най-близкия метър или фут, обозначение и вид и цвят на осветление (ако има такова);

5. списък на препятствията в електронен вид, в случай че е наличен, и препратка към GEN 3.1.6;

6. обозначение NIL, когато е възможно.

**AD 3.11 Осигурявана метеорологична информация**

Подробно описание на осигуряваната метеорологична информация на вертолетното летище и указание коя метеорологична служба осигурява посоченото обслужване, включващо:

1. име на съответната метеорологична служба;

2. часове на работа и когато е възможно, обозначението на обслужващата метеорологична служба извън тези часове;

3. службата, отговорна за изготвянето на съобщения TAF и сроковете на валидност и интервала на излъчване на прогнозите;

4. видовете налични прогнози за кацане за вертолетното летище и интервала на тяхното излъчване;

5. информация за това как се осигурява брифинг и/или консултация;

6. видове налична полетна документация и език (-ци), използвани в полетната документация;

7. карти и друга информация, изложена или в наличност за брифинг или консултация;

8. допълнително оборудване (например метеорологичен радар и приемник на сателитни изображения) за осигуряване на информация за метеорологичните условия;

9. органа(-ите) за обслужване на въздушното движение, които получават метеорологична информация;

10. допълнителна информация (например за ограничения в обслужването и др.).

**AD 3.12 Данни за вертолетното летище**

Подробно описание на размерите на вертолетното летище и съответната информация, включващо:

1. тип на вертолетното летище - на нивото на повърхността, издигнато или на палуба;

2. размери на зоната за приземяване и излитане (TLOF) до най-близкия метър или фут;

3. истински и магнитни курсове на зоната за крайния етап на подхода за кацане и излитане (FATO) до една стотна от градуса;

4. размери на FATO до най-близкия метър или фут и тип на покритието;

5. повърхност на TLOF и носещата й способност в тонове (1000 кг);

6. географски координати в градуси, минути, секунди и стотни от секундите и където е възможно, вълната на геоида на геометричния център на TLOF или на всеки праг на FATO (където е възможно):

а) при неточен подход до най-близкия метър или фут;

б) при точен подход до най-близката една десета от метъра или фута;

7. превишение и наклон на TLOF или FATO:

- при неточен подход - до най-близкия метър или фут;

- при точен подход - до най-близката една десета от метъра или фута;

8. размери на зоната за безопасност;

9. размери на вертолетния участък, свободен от препятствия - до най-близкия метър или фут;

10. наличието на сектор, свободен от препятствия;

11. забележки.

**AD 3.13 Обявени дължини**

Подробно описание на обявените разстояния, където това се отнася за вертолетното летище, включващо:

1. разполагаема дължина за излитане и ако е приложимо, алтернативни намалени обявени разстояния;

2. разполагаема дължина за прекратяване на излитане;

3. разполагаема дължина за кацане;

4. забележки, включително входните или началните точки, където алтернативни намалени обявени разстояния са обявени.

**AD 3.14 Светлинен подход и светлини на всеки праг на зоната за крайния етап на подхода за кацане и излитане (FATO)**

Подробно описание на светлинния подход и на светлините на FATO, включващо:

1. тип, дължина и интензивност на светлинния подход;

2. тип на системата за визуална индикация на глисадата;

3. характеристики и местоположение на светлините на FATO;

4. характеристики и местоположение на насочващите светлини;

5. характеристики и местоположение на осветителната система на TLOF;

6. забележки.

**AD 3.15 Други светлини, вторично електрозахранване**

Описание на други светлини и вторичното електрозахранване, включващо:

1. местоположение, характеристики и часове на работа на аеронавигационния фар на вертолетното летище;

2. местоположение и осветление на индикатора за посоката на вятъра;

3. странични и осови светлини на пътищата за рулиране;

4. вторичното електрозахранване, включително и времето за превключване;

5. забележки.

**AD 3.16 Обслужвано въздушно пространство**

Подробно описание на обслужваното въздушно пространство, организирано на вертолетното летище, включващо:

1. обозначение на въздушното пространство и географските координати в градуси, минути и секунди на хоризонталните му граници;

2. вертикални граници;

3. класификация на въздушното пространство;

4. позивна и език(-ци) на органа за обслужване на въздушното движение, осигуряващ обслужването;

5. преходната абсолютна височина;

6. времена на използване;

7. забележки.

**AD 3.17 Комуникационни средства за обслужване на въздушното движение**

Подробно описание на комуникационните средства за обслужване на въздушното движение, разположени на вертолетното летище, включващо:

1. обозначение на обслужването;

2. позивна;

3. честота(-и);

4. часове на работа;

5. забележки.

**AD 3.18 Средства за радионавигация и кацане**

Подробно описание на средствата за радионавигация и кацане, имащи отношение към подхода по прибори и процедурите в района на вертолетното летище, включващо:

1. вид на средството, а за VOR и магнитно отклонение, използвано при техническата настройка на средството, закръглено до най-близкия градус, и вид на обслужване за системите ILS, MLS, GNSS, SBAS и GBAS;

2. обозначение (където е необходимо);

3. честота(-и) (където е възможно);

4. часове на работа (където е възможно);

5. географски координати в градуси, минути, секунди и десети от секундите на местоположението на излъчващата антена;

6. височина на излъчващата антена на DME, закръглена към най-близките 30 m (100 ft), и на DME/P към най-близките 3 m (10 ft);

7. забележки.

Когато едно и също средство се използва за трасови цели и за целите на вертолетното летище, неговото описание трябва да се даде и в раздел ENR 4.

**AD 3.19 Местни правила**

Подробно описание на правилата, които се прилагат при използване на вертолетното летище, включващо възможности за изпълнение на тренировъчни полети, полети на нерадиофицирани, свръхлеки или подобни въздухоплавателни средства, както и маневриране и паркиране, с изключение на полетните процедури.

**AD 3.20 Процедури за намаляване на шума**

Подробно описание на процедурите за намаляване на шума, установени на вертолетното летище.

**AD 3.21 Полетни процедури**

Подробно описание на условията и полетните процедури, включително радарните и/или ADS-B процедури, определени от организацията на въздушното пространство на вертолетното летище. Както е прието, подробното описание на процедурите за ниска видимост на вертолетното летище включва:

1. зона (и) за приземяване и излитане (TLOF) и съответното оборудване, определено за използване при процедури на ниска видимост;

2. определени метеорологични условия, при които се въвеждат, използват и прекратяват процедурите за ниска видимост;

3. описание на наземната маркировка/осветление за използване при процедури на ниска видимост;

4. забележки.

AD 3.22 Допълнителна информация

Допълнителна информация за вертолетното летище като концентрацията на птици на вертолетното летище, както и придвижването им между местата за хранене и почивка, доколкото е практично.

**AD 3.23 Карти на вертолетното летище**

Картите на вертолетното летище по ИКАО са включени в следния ред:

1. карта на вертолетно летище - ИКАО;

2. карта на района (маршрути за отлитане и транзитни маршрути) - ИКАО;

3. карта на стандартни схеми за отлитане по прибори - ИКАО;

4. карта на района (маршрути за долитане и транзитни маршрути) - ИКАО;

5. карта на стандартни схеми за долитане по прибори - ИКАО;

6. карта на радарните минимални абсолютни височини - ИКАО;

7. карта за подход по прибори (за всеки вид процедура) - ИКАО;

8. карта за визуален подход - ИКАО;

9. карта за концентрацията на птици в района на вертолетното летище.

Ако някои карти не се изготвят, това се указва в раздел GEN 3.2. Аеронавигационни карти.

Приложение № 3

към чл. 77

Форма за SNOWTAM съобщение

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (COM  heading) | (PRIORITY INDICATOR) | | | | | (ADDRESSES) | | | | | | | | | | | | | | | | | | | <≡ |
| (DATE AND TIME OF FILING) | | | | | | | | (ORIGINATOR’S INDICATOR) | | | | | | | | | | | | | | | | <≡ |
| (Abbreviated heading) | (SWAA\* SERIAL NUMBER) | | | | | | | | (LOCATION INDICATOR) | | | | DATE-TIME OF OBSERVATION | | | | | | | | (OPTIONAL GROUP) | | | | |
| S | W | \* | \* |  |  |  |  |  |  |  |  |  |  |  |  |  |  |  |  |  |  |  | ≪≡( | |

|  |  |  |  |
| --- | --- | --- | --- |
| SNOWTAM | (Serial number) <≡ |  | |
| (AERODROME LOCATION INDICATOR) | | | A) <≡ |
| (DATE-TIME OF OBSERVATION *(Time of completion of measurement in UTC)*) | | | B) |
| (RUNWAY DESIGNATOR) | | | C) |
| (CLEARED RUNWAY LENGTH, IF LESS THAN PUBLISHED LENGTH *(m)*) | | | D) |
| (CLEARED RUNWAY WIDTH, IF LESS THAN PUBLISHED WIDTH *(m; if offset left or right of centre line add “L” or “R”)*) | | | E) |
| (DEPOSITS OVER TOTAL RUNWAY LENGTH  *(Observed on each third of the runway, starting from threshold having the lower runway designation number)*  NIL — CLEAR AND DRY   1. — DAMP 2. — WET 3. — RIME OR FROST COVERED *(depth normally less than 1 mm)* 4. — DRY SNOW 5. — WET SNOW 6. — SLUSH 7. — ICE 8. — COMPACTED OR ROLLED SNOW 9. — FROZEN RUTS OR RIDGES) | | | F) …./…./…. |
| (MEAN DEPTH *(mm)* FOR EACH THIRD OF TOTAL RUNWAY LENGTH) | | | G) …./…./…. |
| (ESTIMATED SURFACE FRICTION ON EACH THIRD OF RUNWAY) ESTIMATED SURFACE FRICTION  GOOD — 5  MEDIUM/GOOD — 4  MEDIUM — 3  MEDIUM/POOR — 2  POOR — 1  *(The intermediate values of* “*MEDIUM/GOOD” and* “*MEDIUM/POOR” provide for more precise information in the estimate when conditions are found to be between medium and either good or poor.)* | | | H) …./…./…. |
| (CRITICAL SNOWBANKS *(If present, insert height (cm)/distance from the edge of runway (m) followed by “L”, “R” or “LR” if applicable)*) | | | J) |
| (RUNWAY LIGHTS *(If obscured, insert “YES” followed by “L”, “R” or both “LR” if applicable)*) | | | K) |
| (FURTHER CLEARANCE *(If planned, insert length (m)/width (m) to be cleared or if to full dimensions, insert “TOTAL”)*) | | | L) |
| (FURTHER CLEARANCE EXPECTED TO BE COMPLETED BY . . . *(UTC)*) | | | M) |
| (TAXIWAY *(If no appropriate taxiway is available, insert “NO”)*) | | | N) |
| (TAXIWAY SNOWBANKS *(If higher than 60 cm, insert “YES” followed by the lateral distance apart, m)*) | | | P) <≡ |
| (APRON *(If unusable insert “NO”)*) | | | R) |
| (NEXT PLANNED OBSERVATION/MEASUREMENT IS FOR) *(month/day/hour in UTC)* | | | S) |
| (PLAIN-LANGUAGE REMARKS *(Including contaminant coverage and other operationally significant information, e.g. sanding, de-icing, chemicals)*) | | | T) ) <≡ |
| NOTES: 1. \*Enter ИКАО nationality letters as given in ИКАО Doc 7910, Part 2.   1. Information on other runways, repeat from B to P. 2. Words in brackets ( ) not to be transmitted. | | | |

**Инструкция за попълване на форма за SNOWTAM съобщение**

1. Общи положения:

1.1 Когато се докладва за повече от една писта за излитане и кацане, точки В до Р включително се повтарят за всяка ПИК;

1.2 Полетата, в които не са попълнени данни, се пропускат изцяло;

1.3 Задължително е използването на метричната система, като мерната единица не се указва;

1.4 Максималната валидност на SNOWTAM съобщение е 24 часа; новo SNOWTAM съобщение трябва да бъде публикувано, когато има важна промяна в условията; за важни се считат следните промени, отнасящи се до състоянието на ПИК:

а) промяна на спирачния ефект с около 0.05.

б) промяна в дебелината на наслоението, по-голяма от: 20 mm за сух сняг, 10 mm за мокър сняг и 3 mm за киша.

в) промяна в използваемата дължина или ширина на ПИК с 10 % или повече.

г) всяка промяна във вида на наслоението или неговото увеличение, което изисква нови стойности в точки F) или Т) на SNOWTAM съобщение.

д) когато съществуват опасни снежни преспи от едната или двете страни на ПИК, при

всяка промяна във височините на преспите или разстоянията от тях до осовата линия на ПИК.

е) всяка очевидна промяна в осветлението на ПИК, причинена от закриване на светлините на ПИК.

ж) всякакви други събития, признати за важни в местните условия;

1.5 Ред, осигуряващ автоматизирана обработка на данните; този ред квалифицира SNOWTAM съобщение към държава, номер, летище и време на наблюдение.

Пример: SWLBCCCCLBXXMMYYGGgg, където:

SW = обозначение за SNOWTAM съобщение

LB = BULGARIA - обозначение на страната съгласно ИКАО

СССС= четирицифрен сериен номер на SNOWTAM съобщение

LBXX = четирибуквен индикатор на летището съгласно ИКАО, за което се отнася този

SNOWTAM

ММYYGGgg = дата/време на наблюдение/измерване, където:

ММ = месец (например януари = 01, декември = 12)

YY = ден от месеца

GG = час

gg = минути

Забележка 1: При докладване за повече от една ПИК и отделните дати/времена на наблюдение/измерване, са обозначени с повтаряне на точка B, последната дата/време на наблюдение/измерване е поставена в реда, осигуряващ автоматизирана обработка на данните на мястото на съкращението (MMYYGGgg).

Пример: Ред, осигуряващ автоматизирана компютърна обработка на SNOWTAM съобщение № 149 от летище София с извършено наблюдение на 9 ноември в 0620 UTC:

SWLB0149 LBSF 11090620.

Забележка: Отделните групи се разделят с интервал, както е показано в примера;

1.6 Текстът SNOWTAM и четирицифреният сериен номер се отделят с интервал

Пример: SNOWTAM 0149;

1.7 За по-добра четливост на SNOWTAM съобщението, нов ред се поставя след серийния номер на SNOWTAM съобщението, след точка А, след последната точка, отнасяща се за ПИК (напр. точка Р) и след точка S;

2. Полета за попълване на информация

2.1 Точка А) - четирибуквен индикатор за местоположението на летището по ИКАО.

2.2 Точка В) - осемцифена група за дата и време, посочваща времето на наблюдение. Групата съдържа месец, ден, час и минути в UTC. Тази точка се попълва задължително.

2.3 Точка С) - по-малкият обозначаващ номер на ПИК.

2.4 Точка D) - почистената дължина на ПИК в метри, ако е по-малка от обявената дължина (виж точка Т), за частта от ПИК, която не е почистена.

2.5 Точка Е) - почистената ширина на ПИК в метри, ако е по-малка от обявената ширина. Ако ПИК е почистена вляво или вдясно от осовата линия, се записва L или R (без разстояние), гледано от прага на ПИК с по-малкия обозначаващ номер.

2.6 Точка F) - наслоението върху цялата дължина на ПИК, описано по третини с числа, както е дадено във формата за SNOWTAM съобщение. За да се изразят различните условия в отделните участъци на ПИК, могат да се използват подходящи комбинации от тези числа. Ако има повече от един вид наслоение на една част от ПИК, то те трябва да бъдат указани в последователен ред, започвайки от най-горното наслоение (най-близо до небето) към най-долното наслоение (най-близо до ПИК). Навявания, дълбочина на наслоението, надвишаващи средните стойности или други характерни особености на валежа се съобщават в точка Т) в свободен текст. Стойностите за всяка третина от ПИК трябва да се отделят с наклонена черта (/), без разстояние между стойностите и наклонената черта.

Пример: 47/47/47

Определения на различните видове сняг

Киша. Slush. Пропит с вода сняг, който при рязък натиск се разпръсква в различни страни; относително тегло от 0.5 до 0.8.

Сняг (на земята). Snow (on the ground).

Сух сняг. Dry snow. Сняг, който намирайки се в неутъпкано състояние, може да бъде

раздухан от вятъра или след стискане с ръка се разпада; относително тегло до 0.35.

Мокър сняг. Wet snow. Сняг, който след стискане с ръка не се разпада и образува или има тенденция към образуването на снежна топка; относително тегло от 0.35 (включително) до 0.5.

Утъпкан сняг. Compacted snow. Сняг, пресован в твърда маса, неподдаваща се на по-

нататъшно уплътняване, който след отлепянето му от земята не се разпада, а се чупи на големи късове; относително тегло 0.5 (включително) и по-високо.

2.7 Точка G) - средната дълбочина на наслоението в милиметри за всяка третина от цялата дължина на ПИК или "ХХ", ако не може да се измери или не е от оперативно значение. Оценката се дава с точност до 20 mm за сух сняг, 10 mm за мокър сняг и 3 mm за киша. Стойностите за всяка третина от ПИК трябва да се отделят с наклонена черта (/), без разстояние между стойностите и наклонената черта.

Пример: 20/20/20

2.8 Точка Н) - Прецененият спирачен ефект за всяка третина от ПИК (една цифра) се дава в последователност, започваща от прага на по-малкия обозначаващ номер на ПИК.

Измервателни устройства може да бъдат използвани при цялостната оценка на ПИК.

Стойностите за всяка третина от ПИК трябва да се отделят с наклонена черта (/), без разстояние между стойностите и наклонената черта.

Пример: 5/5/5

2.9 Точка J) - опасни снежни преспи. Ако такива съществуват, трябва да бъдат въведени техните височини в сантиметри и разстоянието им от ръба на ПИК в метри (без растояние), последвани от буквата (L) - лява, или (R) - дясна страна, или и двете (LR), наблюдавани от челото на ПИК с по-малък обозначаващ номер.

2.10 Точка К) - ако светлините на ПИК са неясни, да се запише "YES", последвано (без разстояние), от "L", "R" или и двете "LR", наблюдавани от челото на ПИК с по-малък обозначаващ номер.

2.11 Точка L) - записва се кога ще бъде предприето следващо почистване. Трябва да се запишат дължината и ширината на ПИК, предвидени за почистване, или "TOTAL", ако ПИК ще бъде почиствана изцяло.

2.12 Точка М) - записва се предполагаемото време на приключване на почистването в UTC.

2.13 Точка N) - за описване състоянието на пътеките за рулиране могат да се използват кодовете (и комбинация от кодовете) от точка F). При липса на използваеми пътеки за рулиране, обслужващи указаната ПИК, се записва "NO".

2.14 Точка Р) - при наличие на снежните преспи с височина повече от 60см се записва "YES" и разстоянието между снежните преспи в метри.

2.15 Точка R) - за да се опише състоянието на перона, могат да се използват кодовете (и комбинация от кодове) от точка F). Ако перонът не може да бъде използван, се записва "NO".2.16 Точка S) - записва се предполагаемото време в UTC на следващото наблюдение/измерване.

2.17 Точка Т) - всяка информация от оперативно значение се представя в прав текст, като винаги се докладва дължината на непочистената част от ПИК (точка D) и степента на замърсеност на ПИК (точка F), за всяка третина от ПИК, ако е необходимо, в съответствие със следното:

Замърсеност на RWY 10 процента - ако 10% от ПИК или по-малко са замърсени; Замърсеност на RWY 25 процента - ако 11 - 25 % от ПИК са замърсени;

Замърсеност на RWY 50 процента - ако 26 - 50 % от ПИК са замърсени;

Замърсеност на RWY 100 процента - ако 51 - 100 % от ПИК са замърсени.

Пример: RWY CONTAMINATION 10 PERCENT/ЗАМЪРСЕНОСТ НА ПИК 10 ПРОЦЕНТА

Пример за изготвено SNOWTAM съобщение:

SWLB0123 LBSF 11070620

(SNOWTAM 0123

A) LBSF

B) 11070620 C) 09 D)... P)

R) NO S) 11070920

T) DEICING) / T) РАЗМРАЗЯВАНЕ)

При положение, че ПИК, пътеки за рулиране и перон са чисти и сухи повече от 24 часа,

следващo SNOWTAM съобщение се публикува едва при промяна на условията.

Приложение № 4

към чл. 78

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (COM  heading) | (PRIORITY  INDICATOR) | | | | | | | | (ADDRESSEE INDICATOR (S))1 | | | | | | | | | | | | | | | | | | | | |
| (DATA AND TIME  OF FILING) | | | | | | | | | | (ORIGINATOR’S  INDICATOR) | | | | | | | | | | | | | | | | | | |
| (Abbreviated | (SWAA\* SERIAL NUMBER) | | | | | | | | | | (LOCATION IDICATOR) | | | | DATE/TIME OF ISSUANCE | | | | | | | | | | (OPTIONAL GROUP) | | | | |
| heading) | V | A | | \*2 | | \*2 |  |  |  |  |  |  |  |  |  | |  |  |  |  |  |  |  | |  | |  |  |  |
|  | | |  | | | | | | | |  | | | | |  | | | | | | | | | |  | | | |
| ASHTAM | | | | | (SERIAL NUMBER) | | | | | |  | | | | |  | | | | | | | | | |  | | | |
| (FLIGHT INFORMATION REGION AFFECTED) | | | | | | | | | | | | | | | | | | | | | | | | A) | | | | | |
| (DATE/TIME (UTC) OF ERUPTION) | | | | | | | | | | | | | | | | | | | | | | | | B) | | | | | |
| (VOLCANO NAME AND NUMBER) | | | | | | | | | | | | | | | | | | | | | | | | C) | | | | | |
| (VOLCANO LATITUDE/LONGTITUDE OR VOLCANO RADIAL AND DISTANCE FROM NAVAID) | | | | | | | | | | | | | | | | | | | | | | | | D) | | | | | |
| (VOLCANO LEVEL OF ALERT COLOUR CODE, INCLUDING ANY PRIOR LEVEL OF ALERT COLOUR CODE)3 | | | | | | | | | | | | | | | | | | | | | | | | E) | | | | | |
| (EXISTENCE AND HORIZONTAL/VERTICAL EXTENT OF VOLCANIC ASH CLOUD) 4 | | | | | | | | | | | | | | | | | | | | | | | | F) | | | | | |
| (DIRECTION OF MOVEMENT OF ASH CLOUD) 4 | | | | | | | | | | | | | | | | | | | | | | | | G) | | | | | |
| (AIR ROUTES OR PORTIONS OF AIR ROUTES AND FLIGHT LEVELS AFFECTED) | | | | | | | | | | | | | | | | | | | | | | | | H) | | | | | |
| (CLOSURE OF AIRSPACE AND/OR AIR ROUTES OR PORTIONS OF AIR ROUTES, AND ALTERNATIVE AIR ROUTES AVAILABLE) | | | | | | | | | | | | | | | | | | | | | | | | I) | | | | | |
| (SOURCE OF INFORMATION) | | | | | | | | | | | | | | | | | | | | | | | | J) | | | | | |
| (PLAIN-LANGUAGE REMARKS) | | | | | | | | | | | | | | | | | | | | | | | | K) | | | | | |
| NOTES:  1. See also Appendix 5 regarding addressee indicators used in predetermined distribution systems.  2. \* Enter ИКАО nationality letters as given in ИКАО Doc 7910, Part 2.  3. See paragraph 3.5 below.  4. Advice on the existence, extent and movement of volcanic ash cloud G0 and H) may be obtained from the Volcanic Ash Advisory Centre(s) responsible for the FIR concerned.  5. Item titles in brackets () not to be transmitted. | | | | | | | | | | | | | | | | | | | | | | | | | | | | | |
| SIGNATURE OF ORIGINATOR (not for transmission) | | | | | | | | | | | | | | | | | | | | | | | | | | | | | |

**Инструкция за попълване на форма за ASHTAM съобщение**

1. Общи положения

1.1. ASHTAM съобщението съдържа информация за вулканична дейност, когато промяната на тази дейност има или се предполага, че ще има важно оперативно значение. Тази информация се предоставя чрез използването на посочения по т. 3.5 цветови код за степен на тревога, който указва вулканичната дейност.

1.2. Ако в резултат на вулканично изригване се образува облак от вулканична пепел, което е от съществена важност за изпълнението на полетите, в ASHTAM съобщението се включва информация за местоположението, размера и движението на облака пепел, както и за маршрутите и нивата, които са засегнати.

1.3. Публикуването на ASHTAM съобщение с данни за вулканична дейност по т. 3 не трябва да се задържа до получаване на пълната информация, която се предвижда в точки А) - К); съобщението се публикува незабавно след получаване на информация, че има или предстои вулканично изригване, или при промяна в активността на вулкан, което е важно от оперативна гледна точка, или има съобщение за облак от вулканична пепел.

В случай на предполагаемо изригване и следователно при липса на информация за облак от вулканична пепел се попълват точки А) - Е), а в точки F) - I) се посочва "неприложимо".

Ако се получи информация за облак от вулканична пепел в специален доклад от въздухоплавателно средство, а вулканът същевременно е неизвестен, първоначално до получаването на допълнителна информация в ASHTAM, се попълват точки F) - К), а в точки А) - Е) се посочва "неизвестно", на базата на специалното съобщение от борда. Когато липсва информация за точки А) - К), се вписва NIL".

1.4. Максималният срок за действие на ASHTAM съобщението е 24 часа. При промяна на ситуацията се публикува нов ASHTAM.

2. Ред, осигуряващ автоматизирана обработка на данните

Този ред квалифицира ASHTAM съобщението към държава, номер, район на полетна информация и време на наблюдение.

VA = обозначение за ASHTAM

LB = BULGARIA - обозначение на страната съгласно ИКАО

0001 = четирицифрен сериен номер на ASHTAM

LBXX = четирибуквен идентификатор на района на полетна информация съгласно ИКАО, за който се отнася този ASHTAM

MMYYGGgg = дата/време на доклад, където:

ММ = месец (например януари = 01, декември = 12)

YY = ден на месеца

GG = час

gg = минути в UTC.

Пример: Ред за автоматизирана обработка на ASHTAM съобщение за район на полетна информация

Окланд от 7 ноември 0620 UTC:

VANZ0001 NZZO 11070620.

3. Съдържание на ASHTAM съобщението

3.1. Точка А - Район за полетна информация, в който се наблюдава вулканична дейност; свободен текст, включващ указателя за местоположение; в дадения пример район на полетна информация "Окланд".

3.2. Точка В - Дата и час (в UTC) на първото изригване.

3.3. Точка С - Име и номер на вулкана съгласно ИКАО (Doc. 9691).

3.4. Точка D - Координати на вулкана в цели градуси или радиал и разстояние на вулкана от навигационно средство съгласно ИКАО (Doc. 9691).

3.5. Точка Е - Цветови код за степен на тревога, показващ вулканичната дейност.

|  |  |
| --- | --- |
| Цветови код за степен на трeвога | Състояние на вулканичната активност |
| *1* | *2* |
| ЧЕРВЕНО | Прогнозирано изригване на вулкан със значителни емисии на пепел в атмосферата или  Изригване на вулкан в настоящия момент със значителни емисии пепел в атмосферата |
| ОРАНЖЕВО | Вулкан с висока активност с голяма вероятност от изригване или  Изригване на вулкан в настоящия момент без или със минимални емисии на пепел в атмосферата |
| ЖЪЛТО | Вулкан, проявяващ висока активност над допустимите нива  (След изригване, т.е. смяна на степента на тревога от "жълто" на "червено" или "оранжево").  Вулканичната дейност значително е намаляла, но продължава да се наблюдава за възможно бъдещо увеличение |
| ЗЕЛЕНО | Вулканичната дейност е прекратена и вулканът се е върнал в първоначалното си състояние. |

Забележка. Цветовият код за степента на опасност, указващ статуса на активност на

вулкана и неговите промени, трябва да се предоставя в районния контролен център от организацията, отговаряща за вулканологичните изследвания, т.е. "ЧЕРВЕНО СЛЕДВА ЖЪЛТО" или "ЗЕЛЕНО СЛЕДВА ОРАНЖЕВО".

3.6. Точка F

Ако съобщението за наличие на облак вулканична пепел е от важно оперативно значение, тогава се посочват хоризонталните размери и долната/горната граница на облака пепел, използвайки географска ширина/дължина (в цели градуси) и абсолютна височина в хиляди метри (фита), и/или радиал и разстояние от вулкана. Първоначално информацията може да се базира на специален доклад от въздухоплавателно средство, а впоследствие тя да бъде конкретизирана въз основа на данни от оторизирания орган за метеорологично следене и/или консултативния център за вулканична дейност.

3.7. Точка G

Посочва прогнозираната посока на движение на облака пепел на определени нива въз основа на данни от оторизирания орган за метеорологично следене и/или консултативния център по вулканична дейност.

3.8. Точка Н

Посочва маршрута или част от него, както и нивата, на които вулканичната дейност оказва влияние, или тези, за които се предполага, че ще бъдат засегнати от вулканичната дейност.

3.9. Точка I

Посочва закрити райони от въздушното пространство, маршрути или част от маршрути и наличните алтернативни маршрути.

3.10. Точка J

Източникът на информация, например съобщение "специален доклад от въздухоплавателно средство" или от институт по вулканология, и т.н. Винаги трябва да се посочва източникът на информация независимо от факта, дали в действителност има изригване на вулкан и дали в действителност е съобщено за облака пепел или не.

3.11. Точка К

В допълнение към посочената по-горе информация трябва да се включи в свободен текст всякаква информация от оперативно значение.

Приложение № 5

към чл. 75 и чл. 86, ал. 1

Форма за NОТAM съобщение

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Priority Indicator | | | | | | | | |  | | | | | | | | | | | | | | | | | | | | | | | | | | | | | | | | | | | | | | | | | | | | |
| Address | | | | | | | | |  | | | | | | | | | | | | | | | | | | | | | | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| ≪≡ | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| Date and time of filing | | | | | | | | |  | | | | | | | | | | | | | | | | | | | | | | | | | | | | | | | | | | | | | | | | | | | | |
| Originator’s Indicator | | | | | | | | | ≪≡( | | | | | | | | | | | | | | | | | | | | | | | | | | | | | | | | | | | | | | | | | | | | |
| **Message Series, Number and Identifier** | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| NOTAM containing new information NOTAM replacing a previous NOTAM NOTAM cancelling a previous NOTAM | | | | | | | | | | | | | | | | ......................................... NOTAMN  (series and number/year)  ......................................... NOTAMR....................................................................................  (series and number/year) (series and number/year of NOTAM to be replaced)  ......................................... NOTAMC....................................................................................  (series and number/year) (series and number/year of NOTAM to be cancelled) ≪≡ | | | | | | | | | | | | | | | | | | | | | | | | | | | | | | | | | | | | | |
| **Qualifiers** | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
|  |  | | | | |  | | | | | | | |  | | | |  | | | | |  | | |  | | | | |  | | | | |  | | | | | | | | | | | | | | | | |  |
|  | FIR | | | | | NOTAM Code | | | | | | | | Traffic | | | | Purpose | | | | | Scope | | | Lower Limit | | | | | Upper Limit | | | | | Coordinates, Radius | | | | | | | | | | | | | | | | |  |
| Q) |  |  |  |  |  | Q |  |  | |  | |  |  |  |  | |  |  |  |  | |  |  |  |  |  | |  |  |  |  |  | |  |  |  |  |  |  |  |  |  | |  |  | |  |  | |  |  |  | ≪≡ |
| Identification of ИКАО location indicator in which the facility, airspace or condition reported on is located | | | | | | | | | | | | | | | | | | | | | | | | | | | | | | | | | | | | A) | | | | | | | | | | | | | | | | | |
| **Period of Validity** | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| From *(date-time group)* | | | | | | | | | | | | | | | | | | B) | | |  | | |  | | |  | | |  | | |  | | |  | |  | |  | | |  | | |  | | |  | | | | |
| To *(PERM or date-time group)* | | | | | | | | | | | | | | | | | | C) | | |  | | |  | | |  | | |  | | |  | | |  | |  | |  | | |  | | |  | | | **EST\* PERM\*** | | | | ≪≡ |
| Time Schedule *(if applicable)* | | | | | | | | | | | | | | | | | | D) | | |  | | | | | | | | | | | | | | | | | | | | | | | | | | | | | | | |  |
|  |
|  | | | | | | | | | | | | | | | | | |  | | |  | | | | | | | | | | | | | | | | | | | | | | | | | | | | | | | | ≪≡ |
| **Text of NOTAM; Plain-language Entry (using ИКАО Abbreviations)** | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| E)  ≪≡ | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| Lower Limit | | | | | | | | | | | F) | | | | | | | | | | | | | | | | | | | | | | | | | | | | | | | | | | | | | | | | | | |
| Upper Limit | | | | | | | | | | | G) ) ≪≡ | | | | | | | | | | | | | | | | | | | | | | | | | | | | | | | | | | | | | | | | | | |
| Signature | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |

**Инструкция за попълване на формата за NOTAM съобщение**

1. Общи положения

1.1 Редът на квалификатор (точка Q) и всички идентификатори (точки от А до G включително), всеки завършващ със затваряща скоба, както е показано във формата, трябва да бъде предаден, освен когато срещу съответния идентификатор няма записани данни.

1.2 Всяко NOTAM съобщение разглежда само един предмет и едно условие, засягащо този предмет.

2. Номериране на NOTAM съобщенията

На всяко NOTAM съобщение се определя серия, обозначена с буква и четирицифрен номер, последван от наклонена черта и две цифри за година (А0023/13).

3. Квалификатор (точка Q)

Точка Q) е разделена на осем полета, отделени едно от друго с наклонена черта. Във всяко поле трябва да бъде направен запис. Определенията за всяко поле са, както следва:

**1) FIR Район за полетна информация**

1.1 Индикатор за местоположение по ИКАО на засегнатия FIR, а когато се отнася за повече от един FIR в границите на държавата, първите две букви от индикатора за местоположение по ИКАО на държавата плюс "ХХ". Индикаторите за местоположение по ИКАО на засегнатите FIR или индикаторът на държава или неправителствена организация, отговорна за осигуряване на навигационно обслужване в повече от една държава, се изброяват в точка А).

1.2 Ако дадена държава публикува NOTAM съобщение, което се отнася за FIR на няколко държави, се въвеждат първите две букви от индикатора за местоположение по ИКАО на държавата, която публикува съобщението, последвани от "XX". Индикаторите за местоположение по ИКАО на засегнатите FIR или индикаторът на държава или неправителствена организация, отговорна за осигуряване на навигационно обслужване в повече от една държава, се изброяват в точка А).

**2) NOTAM CODE (NOTAM КОД)**

Всяка група NOTAM кодове се състои от пет букви, като първата буква винаги е Q.

Втората и третата буква определят предмета, четвъртата и петата буква определят условието на предмета. За комбинации от втора и трета и четвърта и пета буква се използват NOTAM кодове по ИКАО (Doc. 8400 на ИКАО или Doc. 8126 на ИКАО) или при необходимост се използва една от следните комбинации:

a) ако предметът на NOTAM съобщението не е включен в списъка на NOTAM кодовете по ИКАО, за втора и трета буква се въвежда "XX".

Пример: QXXАК

б) ако условието на предмета не е включено в NOTAM кодовете по ИКАО, тогава за четвърта и пета буква се въвежда "ХХ".

Пример: QFAXX

в) ако публикуваното NOTAM съобщение съдържа информация от оперативна важност в съответствие с приложение № 7 и глава четвърта и се използва за обявяване публикуването на AIRAC поправка или добавка на АИП, тогава за четвърта и пета буква от NOTAM кода се въвежда "TT";

г) ако публикуваното NOTAM съобщение съдържа контролен лист на валидните NOTAM съобщения, за втора, трета, четвърта и пета буква се въвежда "KKKK";

д) при унищожаване на NOTAM съобщения се използват следните комбинации за четвърта и пета буква от NOTAM кода:

AK: RESUMED NORMAL OPERATION

*ОТНОВО В РЕДОВНА ЕКСПЛОАТАЦИЯ*

AL: OPERATIVE (ОR RE-OPERATIVE) SUBJECT TO PREVIOUSLY

PUBLISHED LIMITATIONS/CONDITIONS

*В РЕДОВНА ЕКСПЛОАТАЦИЯ (ИЛИ ВЪЗОБНОВЯВА РАБОТА)*

*СЪОБРАЗНО ПУБЛИКУВАНИТЕ ПО-РАНО ОГРАНИЧЕНИЯ/УСЛОВИЯ*

AO: OPERATIONAL

*В РЕДОВНА ЕКСПЛОАТАЦИЯ*

CC: COMPLETED

*ЗАВЪРШЕН*

CN: CANCELLED

*ОТМЕНЕН*

HV: WORK COMPLETED

*ДЕЙНОСТИТЕ СА ЗАВЪРШЕНИ*

XX: PLAIN LANGUAGE

*СВОБОДЕН ТЕКСТ*

***Забележка:***

NOTAM КОД Q - - AO ="В редовна експлоатация", се използва при унищожаване на NOTAM съобщение;

NOTAM КОД Q - - CS = "Инсталиран", се използва при обявяване на ново оборудване или обслужване;

NOTAM КОД Q - - CN = "Отменен ", се използва при отмяна на планирани дейности;

NOTAM КОД Q - - HV = "Дейностите са завършени", се използва при отмяна на дейности в процес на работа;

**3) TRAFFIC ПРАВИЛА ЗА ПРОВЕЖДАНЕ НА ПОЛЕТИ**

I = IFR

V = VFR

K = NOTAM съобщението е контролен лист

***Забележка.*** В зависимост от условието и съдържанието на NОТАМ съобщението, полето с квалификатор TRAFFIC, може да съдържа комбинация от квалификатори (Doc. 8126 на ИКАО).

**4) PURPOSE ЦЕЛ**

N = NOTAM съобщение, определено за незабавно уведомяване на членовете на екипажите на въздухоплавателни средства;

B = NOTAM съобщение от оперативно значение, определено за включване в PIB;

O = NOTAM съобщение свързано с изпълнението на полетите;

M = други NOTAM съобщения, които не са предмет на брифинга, но се предоставят при поискване;

K = NOTAM съобщението е контролен лист

***Забележка.*** В зависимост от предметаи съдържанието на NOTAM съобщението, полето с квалификатор PURPOSE, може да съдържа комбинация от квалификатори (Doc. 8126 на ИКАО).

**5) SCOPE ОБХВАТ/ПРЕДНАЗНАЧЕНИЕ**

A = Летище

E = Маршрут

W = Навигационно предупреждение

К = NOTAM съобщението е контролен лист

***Забележка.*** В зависимост от предмета и съдържанието на NOTAM съобщението

квалификаторът SCOPE може да представлява комбинация от квалификатори (Doc. 8126 на ИКАО).

Ако предметът е квалифициран като AE, в точка А) се въвежда индикаторът за местоположение на летището.

**6) и 7) LOWER/UPPER ДОЛНА/ГОРНА ГРАНИЦА**

Стойности за долна и горна граница са изразени единствено в полетни нива (FL) и показват действителните вертикални граници на засегнатото пространство, без да е включен буфер. Въведените стойности трябва да съответстват на посочените в точки F) и G), когато се отнасят за навигационни предупреждения и ограничения на въздушното пространство.

При липса на определени данни за относителната височина се въвеждат стойностите: "000" за долна граница и "999" за горна граница.

**8) COORDINATES, RADIUS КООРДИНАТИ, РАДИУС**

Северната географска ширина и източната дължина с точност до една минута, както и трицифрена група, указваща радиуса на влияние в морски мили (например 4700N01140E043). Координатите представят приблизителния център на кръг, чийто радиус включва целия засегнат район. Когато NOTAM съобщението се отнася за целия FIR/UIR или за няколко FIR/UIR, за радиус се въвежда стойността "999".

4. Точка A)

Въвежда се индикаторът за местоположение по ИКАО на летище (Doc. 7910 на ИКАО) или FIR, в които се намират докладваното средство, въздушно пространство или условие. Когато е необходимо, може да се посочат повече от един FIR/UIR. Ако липсва индикатор за местоположение по ИКАО, се използват приетите от ИКАО национални букви за принадлежност плюс "XX", като в точка Е) наименованието се изписва в свободен текст. Когато информацията се отнася за GNSS, се въвежда съответният индикатор за местоположение по ИКАО на GNSS елемента или общия индикатор за местоположение, определен за всички елементи на GNSS (с изключение на GBAS).

5. Точка B)

За група "дата - час" се използва десетцифрова група, включваща година, месец, ден, час и минути в UTC. Този запис представлява "датата - часа" на влизане в сила за NOTAMN или на публикуване за NOTAMR и NOTAMC съобщение. Началото на деня се публикува с "0000".

6. Точка C)

Използва се група "дата - час" (десетцифрова група, включваща година, месец, ден, час и минути в UTC), която указва продължителността на действие на информацията, с изключение на случаите при NOTAMC съобщение. Когато информацията е с постоянен характер, вместо групата "дата - час" се използва съкращението "PERM". Ако информацията за продължителност е неопределена, се посочва предполагаемата продължителност, като се използва група "дата - час", последвана от съкращението "EST". Всяко NOTAM съобщение, съдържащо съкращението "EST", се унищожава или замества с друго NOTAM съобщение преди "датата - часа", посочени в точка C). Краят на деня се публикува с "2359".

7. Точка D)

В точка D) се въвежда информация, ако опасността, статутът на работа или състоянието на средствата, за които се съобщава, ще бъдат активни в съответствие със специфичен график, между посочените в точки В) и С) периоди. Ако информацията в точка D) надвишава 200 знака, същата трябва да бъде публикувана в следващо NOTAM съобщение.

8. Точка E)

Използва се декодиран NOTAM код, допълнен, където е необходимо, със съкращения на ИКАО, определители, идентификатори, индикатори, позивни, честоти, цифри и свободен текст. Когато NOTAM съобщението е предназначено за международно разпространение за частите, които са в свободен текст, се използва английски език. Когато NOTAM съобщението е предназначено за вътрешно разпространение, за частите, които са в свободен текст, се използва български език. Текстът трябва да е ясен и кратък, за да бъде подходящ за включване в PIB. В случаите за NOTAMC текстът трябва да съдържа съобщение за посочения предмет и състоянието му, за да могат да бъдат извършвани акуратни и правдоподобни проверки.

9. Точки F) и G)

Тези точки се използват за навигационни предупреждения или ограничения на въздушното пространство и обикновено биват включвани в PIB. Попълват се стойностите за двете граници - долна и горна, на височините на дейности или ограничения, като ясно се посочват референтният датум и мерните единици.

Приложение № 6

към чл. 90, ал. 1

**Система за разпространение на NOTAM съобщение**

1. Предварително определената система за разпространение обезпечава предаването на входящи NOTAM съобщения (включително SNOWTAM и ASHTAM съобщение) директно по AFS, едновременно до предварително посочени от страната получател адреси, и до международна служба NOTAM за проверка и контрол.

2. Индикаторът на съответните адресати се определя по следния начин:

а) първа и втора буква: първите две букви от индикатора определят местоположението на AFS центъра за свръзка, който взаимодейства със съответната международна служба NOTAM на страната получател.

б) трета и четвърта буква: буквите ZZ са показател за специална серия на разпространение.

в) пета буква: петата буква е променлива: за NOTAM-N, за SNOWTAM-S, и за ASHTAM-V.

г) шеста и седма буква: шеста и седма буква се избират от серията от А до Z и означават национална и/или международна серия на разпространение.

***Забележка.*** Петата, шестата и седмата буква заменят трибуквения индикатор YNY, който в обичайната система за разпространение означава международна служба НOTAM.

д) осма буква: осмата буква е буквата Х и се явява допълваща в 8-буквения индикатор на получателя.

3. За да се осъществи правилно разпространение на съобщенията, всяка държава трябва да информира другите държави, от които тя получава NOTAM съобщения, по какъв начин трябва да се използват шестата и седмата буква при различни обстоятелства.

Приложение № 7

към чл. 93, ал. 1 и 4, чл. 97, ал. 2 и чл. 98, ал. 2

**Информация, разпространявана съгласно системата AIRAC**

**Част 1**

1. Установяване, премахване и планирани съществени промени (включително оперативни изпитания) на:

1.1. Граници (хоризонтални и вертикални), правила и процедури за:

а) райони за полетна информация;

б) контролирани райони;

в) контролирани зони;

г) консултативни райони;

д) трасета за обслужване на въздушното движение;

е) постоянни опасни, забранени и ограничени зони (включително вид и период на

активност, когато е възможно);

ж) постоянни райони или маршрути или части от тях, където съществува възможност от прехват.

1.2. Местоположение, честоти, позивни, обозначения, отклонения и планирани оперативни изпитания на радионавигационни, обзорни и комуникационни средства.

1.3. Процедури за изчакване и подход, процедури за долитане и отлитане, процедури за намаляване на шума и други процедури, свързани с обслужване на въздушното движение.

1.4. Преходни полетни нива, преходни височини и минимални секторни височини.

1.5. Метеорологични средства (включително радиопредаване) и процедури.

1.6. Писти за излитане и кацане и крайни участъци за спиране.

1.7. Пътеки за рулиране и перони.

1.8. Оперативни процедури, свързани с летищното наземно движение (включително процедури при ниска видимост).

1.9. Светлини за подход и на ПИК.

1.10. Минимуми за използване на летището

**Част 2**

2. Установяване, премахване и планирани съществени промени на:

2.1. Местоположение, относителна височина и светлини на навигационни препятствия.

2.2. Работно време на: летища, средства и служби.

2.3. Митнически, имиграционни и санитарни служби.

2.4. Временно опасни, забранени и ограничени зони, както и опасни за навигацията условия, военни учения и масови полети на въздухоплавателни средства.

2.5. Временни райони или трасета или части от тях, където съществува възможност от прехват.

**Част 3**

3. Установяване и планирани съществени промени на:

3.1. Нови летища за международно ползване за инструментални полети.

3.2. Нови писти за излитане и кацане за инструментални полети на международни летища.

3.3. Карти или схеми и описание на трасовата мрежа.

3.4. Карти или схеми и описание на процедури за полети в летищен контролиран район или летищна контролирана зона (включително промяна в курсове, пеленги и радиали поради изменение на магнитно отклонение).

3.5. Информация по част 1, в случай че се отнася за цялата територия на страната или значителна част от нея или в случай на необходимост от координиране на информацията със съседни държави.

**ИВАЙЛО МОСКОВСКИ**

*Министър на транспорта,*

*информационните технологии и*

*съобщенията*